LEGE OHARRA | Mariaren Lagundia ikastola\nInformazioaren eta Merkataritza Elektronikoaren Gizartearen Zerbitzuei buruzko uztailaren 11ko 34/2002 Legea betez, jakinarazi nahi dizugu www.mlagundia.net Interneteko domeinuaren titularra honako hau dela: sozietatearen izena: Mariaren Lagundia Ikastetxea, IFK: R2000181D , Helbidea: Espaloia kalea 1 , Herria: BERGARA (Gipuzkoa), Telefono-zenbakia: 943762540, Helbide elektronikoa: ikastola1@mlagundia.net\nwww.mlagundia.net, hain zuzen, Mariaren Lagundia Ikastetxearen jabetzako web gunea da. Erabiltzailea borondatez sartu ahal izango da bertan, eta gainera, sartzea doakoa da. Web gune honetan nabigatzeak esan nahi du erabiltzaileak ezagutzen eta onartzen dituela bertako lege oharrak, erabilera baldintzak eta bertako pribatutasun politika. Erabiltzaileak ez baditu onartzen erabilera baldintza horiek, eta beraz, ez badie onespena ematen, ezingo du web gune honetan nabigatu.\nErabiltzaileek galarazita izango dute eduki faltsuak edo okerrak txertatzea edo jakinaraztea; esan nahi baita, ezingo dute eman Mariaren Lagundia Ikastetxea, beste erabiltzaile batzuk edo hirugarrenak nahasteko moduko edukirik. Erabiltzailea bera izango da, horrenbestez, ematen dituen datuekin eragindako kalteen erantzule bakarra.\nMariaren Lagundia Ikastetxeak ahalegin handia egiten du web gunean argitaratzen diren edukietan akatsik egon ez dadin. Beraz, beretzat gordetzen du edonoiz horiek aldatzeko eskubidea. Mariaren Lagundia Ikastetxeak espresuki uko egiten dio web gune honetako edukietako akats edo hutsegiteengatiko erantzukizunari eta baita horien egiazkotasun-, zehaztasun- eta gaurkotasun-faltaren ondoriozko kalteengatiko erantzukizunari ere.\nwww.mlagundia.net-ek beste web gune batzuetarako estekak jar ditzake edo bere web gune bilatzaile batekin horietarako sarbidea eman dezake. Mariaren Lagundia Ikastetxeak ez du bere gain hartzen estekatutako gune horietako ezein edukiren erantzukizunik, ezta bilaketen emaitzarenik ere; izan ere, ez du horien gaineko eta horietan eskainitako eduki, produktu eta zerbitzuen gaineko erantzukizunik. Zerbitzu horien helburua, hain zuzen, erabiltzaileei beste informazio-iturri batzuen berri ematea da; horregatik, erabiltzailea soil-soilik bere erantzukizunpean sartuko da eduki horietara, bertan araututako baldintzen arabera.\nMariaren Lagundia ez da web gune honen edo bertako edukien erabileratik eratorritako edozein ondorio edo kalteren erantzulea izango, informatika-kalteak eta birusak txertatzea kontuan hartuta. Mariaren Lagundia Ikastetxeak ez du bermatzen web gunean ez dela inolako birusik edo bestelako elementurik izango, kanpoko hirugarrenek txertatutakoak, eta erabiltzaileen sistema fisiko zein logikoei kalteak ekar diezazkieketenak; nolanahi ere, eskura dituen bitarteko guztiak erabiliko ditu, horrelakorik gerta ez dadin.\nMariaren Lagundia Ikastetxeak beretzat gordetzen du noiznahi, aldez aurretik oharrik edo azalpenik eman gabe, web gune honetako diseinua, konfigurazioa eta informazioa aldatzeko edo ezabatzeko eskubidea, baldin eta beharrezkoa dela iruditzen bazaio. Mariaren Lagundia Ikastetxeak ez du bere bizkar hartuko aldaketa horiek ekar ditzaketen kalteen erantzukizuna. Dena den, eskura dituen bitarteko guztiak erabiliko ditu, erabiltzaileei aldaketa horien berri emateko.\nEra berean, blogetan iruzkinak onartzen direnez, Mariaren Lagundia Ikastetxeak ez du bere gainean hartuko iruzkin horietan azaltzen diren iritzien ardura. Mariaren Lagundia Ikastetxeak beretzat gordetzen du iruzkin mingarriak edo laidogarriak ezabatzea, baita iruzkin horiek egin dituzten erabiltzaileen sarbidea blokeatzea edo galaraztea ere.\nWeb gune honen jabetza-eskubideak, eta baita bertako orrialde, pantaila, informazio, itxura zein diseinu, produktu eta zerbitzu, marka, logo, lelo eta gainerakoen jabetza-eskubideak ere, Mariaren Lagundia Ikastetxeak dira, non eta ez den bestelakorik adierazten.\nwww.mlagundia.net web gunean sartzeak edo bertan nabigatzeak ez du esan nahi, inola ere, Mariaren Lagundia Ikastetxeak bere jabetza intelektual edo industrialaren eskubideei uko egiten dienik, edo erabiltzaileari bere erabilera pertsonalerako utzi edo baimena (erabatekoa edo hein batekoa) ematen dionik.\nNorbaitek lan horiek baimenik gabe erreproduzitu, banatu, merkaturatu eta eraldatzen baditu, Mariaren Lagundia Ikastetxearen jabetza intelektualaren eskubideak urratuko ditu.\nBaldintza hauek guztiak aldatu ahal izango dira, baldin eta Mariaren Lagundia Ikastetxeak noizbait egokitzat jotzen badu; bai lege-aldaketei egokitzeko, bai bestelako hobekuntza batzuk egiteko. Aldaketa horiek indarrean egongo dira web gune honetan argitaratzen diren unetik aurrera. Mariaren Lagundia Ikastetxeak eskura dituen bitarteko guztiak erabiliko ditu, erabiltzaileei aldaketa guztien berri emateko.\nMariaren Lagundia Ikastetxearen eta erabiltzailearen artean sortutako harremana, hain zuzen, aplikatzeko modukoa den legediari eta eskumena daukan jurisdikzioari buruz indarrean den araudian xedatutakoak arautuko du. Nolanahi ere, araudiak aurreikusten badu aldeek eskumen baten mende jarri behar dutela, Mariaren Lagundia Ikastetxea eta erabiltzailea, dagokien beste zeinahi eskumeni espresuki uko eginda, Donostiako Epaitegi eta Auzitegien mende jarriko dira.\nErabiltzaileak ez baditu baldintza hauek betetzen edo web gunean azaltzen diren edukien okerreko erabilera egiten badu Mariaren Lagundia Ikastetxeak zuzenbideak ematen dizkion neurri zibilak eta penalak hartuko ditu ez-betetze hauek zigortzeko.


Euskaldunon inertzia zenbait (I) | begiradak | GAUR8 - mila leiho zabalik\nEuskaldunon inertzia zenbait (I)\nBadira topiko batzuk, tokiko hizkuntza erabiliena euskara ez den hiriguneetan bizi garenoi ezagunak egingo zaizkigunak. Batetik, “yo soy español y por eso no hablo eusquera”. Frantsesez ez dakit nola esaten den. Ingelesa ikasten dugu eskola publikoan, baina Iruneko mugatik haratago zulo beltza omen dago, eskolako testuliburuen arabera. Egia esan, sentsazio arraro batez turista sentitzen naiz askotan Ipar Euskal Herrian, bertako lagun euskaldunekin ez banago. Euskal herritarrago nintzateke frantsesa ere jakingo banu, ez dakit. Eta eskola liburuena ixteko, EAEn ez da arazoa frantses Estatuarekin bakarrik. Nire historiako liburuak dio Trebiñun ez dela inoiz ezer gertatu: beltzez ageri da noiz eta Erromanikoaren garaian!! Ziur jende askok uste duela maparen zulo horretan dagoela ditxosozko Gasteizko pantano hori.\nHemen badakigu, baina hezkuntza eskolak ez gaitu abertzaletasunean eta euskaran doktrinatzen. Etor dadila Albert Rivera gure institutura bestela. Ea zer kontatzen dioten ikasleek. Askok horixe, “español” direla eta euskaraz ez dutela egiten, hau “España” baita. Nazioa, beste gauza asko bezala, etxetik ikasita dator. Eta espainolak des-espainolizatzen dituen agenterik inportanteena, Katalunian ikusten ari garen bezala, polizia agentea izan ohi da.\nEz dugu asmatu euskarara ekartzen espainol direnak (Ipar Euskal Herrian arazoa ezberdina dela deritzot, hobe bertako euskaldunek argudia dezatela). Eta gure hizkuntza zerbait arrotz bezala bizi dute. Aurrekoan, ikasleek proposatu zuten euskararen eguna dela eta baserritarrez jantzita joatea eskolara. Ba horixe, folklore fosilizatua: baserritar jantziak, taloa, sokatira eta euskaraz hitz egitea. Gaztelera nagusi den hiriguneetan, hankamotz gaude: espainolek (gehiengoak) ez dute egin nahi, jeltzale bozkatzen duten askok ez diote batere apreziorik eta beste kontinenteetatik iritsitakoen seme-alaba askok, ez diote ikusten interes berezirik hizkuntzari, bertakoek erabiltzen ez badugu.\nNondik hartu ote dute hori? Irakasleok filosofiari, fisikari, kirolari edo matematikari buruz ari gara beraiekin egunero eta ezin dugu euskaldun-baserritar topikoarekin apurtu. Zaila da, komunikabide publikoek ere inertziak ez dituztelako mozten. Txikitan bai, ETB3 ikusi, marrazki bizidunak euskaraz. Gaztetxotan, ETB1 (“Gure Kasa”, “Egunak egin du”). Eta gero... gero ezer ez. Nire aitona zenari bezala pilota eta arrauna gustatzen bazaizkizu, ederto. Edo “errantxerak” (horrela idatzi beharko da, euskarazko kanalean jartzen baitituzte) eta bilbainadak (hauek ere euskaraz omen dira). Hori bai, nagusitan ETB2 ikusi beharko duzu. Albistegi luzeagoa, eguraldia, Athletic... edo beste edozein gai inportante axola bazaizkizu. Eta nola ez, Eusko Jaurlaritzaren iritzia hiru aldiz jarraian entzun nahi baduzu, “Jainkoaren Egia” bailitzan.\nEz da errua botatzearren EAEko egitura publikoari. Baina benetan oso gogorra da inertziekin apurtzea ez badute laguntzen. Eskerrak baditugun ehunka ekintza kultural antolatzen dituzten jendeak, euskara hizkuntza kontsideratzen dutenak eta ez folklore. Luzeegi eta batere konstruktibo joan da zutabea. Bigarren zatian hobeto, saiatuko naiz. •


HABEk onartutako euskaltegiek emandakoak izango dira, 2021-2022 ikasturtekoak eta, gainera, baldintza hauek bete beharko dituzte:\nUdako ikastaroek, gutxienez 80 ordu.\n2022ko ekainaren 30era arte.\nGasteizko udalerrian erroldatuta egotea 2021ko uztailaren 1etik eta ikastaroak dirauen bitartean.\n2014tik aurrera (urte hori barne) jaiotako haur baten aita, ama edo tutorea izatea.\n2021-2022 ikasturtean aisialdiko begirale edo zuzendari, edo eskola kiroleko entrenatzaile, begirale edo zuzendari gisa lanean jardutea.\nAipatutako titulazioetako ikasketak egiten aritzea 2021-2022 ikasturtean.\n2021-2022Ikasturtean hiriko merkataritzako edo ostalaritzako langilea izatea.\nEuskara ikasteko dirulaguntzak emateko deialdia arautzeko berariazko oinarriak. 2021-2022 ikasturtea(Beste leiho batean irekiko da)\nBehin-behineko ebazpena:2022ko urriaren 7an, iragarki-taula digitalean.\nEuskara ikasteko dirulaguntzen informazioa


2019ko ekainaren 18a, asteartea | Ordua Euskal Herrian 23:12:47\nLa Casillako iraganetik Bilboko Udaleko etorkizunera egiten du euskal preso politikoen aldeko manifestazioak batean bai eta hurrengoan ere bai, pertsona oro harrapatzen duen dialektika humano oinarrizkoenean kateatua. Igande eguerdi batean, milaka pertsonak erantzun zion berriz ere preso ohien deialdiari. Paradoxa da, Euskal Herrian mobilizazio ahalmen handiena duen gaiak Espainiaren borondate politikoaren aurka egiten du talka etengabe, berau zartatzeko indarrik gabe. Bi egi esanguratsu hor dira, beraz, gaur egun gatazkaren oinordekotza mingarrienetakoa den preso eta iheslarien gaian: indar handia bai, oraindik nahikoa ez.\n“Legealdi amaieran Jaurlaritzarekiko balorazioa oso eskasa da bake prozesu\nGehiago beharko dela, alegia, espetxe politikan zirrikituak handitzeko, ezker abertzalearen esparru sozial zabal horren bultzada baino. Mobilizazioaz gain, hiru esparru gehiagotan ere eman beharko dira aldaketak datozen hilabeteetan.\nPRESOEK HAIEK egin dezaketena da lehena, legeak dituen zirrikitu guztiak baliatuz, lehenago onartu ez ziren neurriak hartuz, orain ezinbestean. Ezker abertzaleko aparatu politikoak, preso ohiek eta EPPK-k ongarritu dute jada lurra, orain neurri zehatzak hartzen joan beharko dute apurka edo jadanik hartzen ari dira, horietako askok ez baitute izango oihartzun publiko handirik. Presoek euren esparru sozialaren sostengu osoa dute bide kolapilatsu horretan.\nBigarren eremua Espainiako Gobernua da. Eratuko den gobernu berria da klabea eta sikiera espetxe politika zerbait malgutuko den ala ez. Apur bat itxaron beharko da, beraz. Zantzu batzuen arabera, hainbat jarrera malgutzen ari dira. Esanguratsuenak alor judizialekoak dira, esaterako Segurako auzia edo Aztnugal auziaren amaierak: beste erremediorik ez zaielako geratzen auzipetuek delitua onartu dute eta fiskaltzak –honen atzean beti da gobernua– zigorrik txikiena ezarri die, espetxera ez joateko moduan; badira beste batzuk ere, esaterako 2015eko udan agindutako herriko tabernen enbargoa, oraindik gauzatu ez dena. Bide bat egiten ari da itxuraz, baina espetxe politikan ez da oraindik maila berean islatu.\nEuskal instituzioetan da hirugarren esparrua. Hauen bultzada ere klabea da, baina hemen ere presoen gaia desblokeatzeko konpromisoa arras txikia da, behintzat ikusten denetik abiatzen bagara. Gaiak badu bere ikuspegi teknikoa –Hitzeman eta abar–, baina batez ere gakoa borondate politikoa da, eta hortik ondoriozta daitekeena gordina da: instituzio nagusiak ez dira presoen munduan gaur egun dagoen sufrimenduari begira; egin daitekeen balorazio biguinenean, botoak eskuratzeko gai arantzatsua da eta ezikusiarena egiten dute. Torturaren gaian hartu dituzten neurriak, esaterako, oso bestelakoak dira.\nEusko Jaurlaritzarentzat ehunka preso batzuen eta hauen senideen errealitate gordinean ez da eskubide urraketa nahikorik egoera horren aurrean protestatu, egoera hori gizarteratu eta errealitate horren aurrean jarrera proaktiboa erakusteko. Esparru hori behin eta berriz ETAren armagabetzea eta ezker abertzaleak iraganarekiko duen ikuspegira bakarrik lotzeak dena esaten du.\nLegealdi hasieran bazen esperantza maila bat Jaurlaritzak bakegintzan egin zezakeenari begira: hiru gai nagusietako bat zen Urkullu lehendakariarentzat krisia eta autogobernuarekin batera. Gainera, Jonan Fernandezek gidatu behar zuen prozesua. Legealdi amaieran, ostera, Jaurlaritzarekiko balorazioa oso eskasa da bake prozesu saioa izan den horri begira; eskasagoa euskal presoen esparruan egindako lanari lotuz, are gehiago Eusko Legebiltzarrean edo Biltzar Nagusietan sakabanaketaren aurka eta preso gaixoak askatzeko jarrerak argiak direnean.\nBaina dagoena dago, eta instituzio nagusien konpromiso maila handiagorik gabe, presoen gaia bideratzeak denbora gehiago emango du. Interes handiena duen ezker abertzalearen lana izango da instituzioen konpromisoa areagotzea eta beste konplizitate maila bat bilatzea.\nMobilizazioa, presoak, Espainiako Gobernua eta euskal instituzioak. Lau esparru eta hainbat gako. Hori bai, lehenaren bultzada barik, beste hiruek ezin dute, horra mobilizazioaren balio ezinbestekoa.\nKanal hauetan artxibatua: Euskal preso politikoak | Euskal gatazka | Eusko Jaurlaritza


Gonzalezek dio Martxoaren 3ko Memoriala biktimekin elkarlanean eraikiko dela\nMARTXOAREN 3KO MEMORIALA\nGonzalezek dio Martxoaren 3ko Memoriala biktimekin elkarlan zabalean eraikiko dela\nEH Bildu pozarren agertu da eta, "alderdikerietatik ihes" eginda, gizarte nahiz politika arloko eragileek parte hartuko duten eta arabar guztiek euren sentituko duten zentroa eraikitzea nahi luke.\nMartxoaren 3ko Memoriala eraikitzeko akordioaren sinadura ekitaldiko irudia. Foto: Irekia\nArabako Ahaldun Nagusi Ramiro Gonzalezek argitu duenez, Martxoaren 3ko Memoriala proiektu "irekia eta integratzailea" izango da, eta "biktimen elkarteen lana" kontuan hartuko du. Hala erantzun dio gaur goizena Arabako Batzar Nagusietan egin den kontrolerako saioan EH Bilduko bozeramale Kike Fernandez de Pinedok egin dion galderari; Martxoaren 3ko Memoriala eraikitzeko otsailean sinatutako asmoen protokoloaren gainean galdetu dio batzarkideak.\nFernandez de Pinedok gaitzetsi egin du biktimak "hedabideen bitartez" jakin izana proiektu honen berri, baina nabarmendu du, "garrantzitsuena martxan jartzea" dela; eta, gaineratu du, zentroak "memoriarako, ikerketarako eta herritar guztiek gertatutakoa ondo ulertzeko balio izatea" espero duela.\nEra berean, defendatu deu berebizikoa dela martxoaren 3ko kolektiboak, nahiz beste eragile sozial nahiz politikoek ere, "hasiertaik parte-hartze zabala izatea, bai diseinuan, bai plangintzan". "Protagonismoetatik eta alderdikerietatik ihes egin behar da, Arabako gizarte osoak sentitu behar baitu bere", adierazi du.\nFernandez de Pinedori erantzunez, Gonzalezek azaldu du erakundeek "ez diotela ezikusi egiten" orain arte museo-gisako proiektu bat eraikitzeko egin den lanari, eta azpimarratu du biktimen elkarteak ere proiektu hau garatzeko berariaz sortuko den Fundazioa egongo direla.\n"Martxoaren 3an gertatutakoaren inguruan sortu zen gezur masiboa gogoratu behar da; eta erakundeak ados jarri dira, ez bakarrik egia jakiteko eta egia aitortzeko, baizik eta ekarri zuen errepresioaren inguruko memoria egiteko", nabarmendu du ahaldun nagusiak.


Arrazakeria, generoa eta sexu-identitateagatik bazterkeria kasuak bikoiztu egin dira Euskadin. Noticias de Gipuzkoa\nArrazakeria, generoa eta sexu-identitateagatik bazterkeria kasuak bikoiztu egin dira Euskadin\nEusko Jaurlaritzak zailtasunak daudela dio gorroto-delituak errekonozitzeko\nEUROPA PRESS - 2017(e)ko ekainaren 26a, astelehena - 12:42etan eguneratua\nInmigrantes en las calles de Bilbao. (Oskar Martínez)\nJatorria, etnia, generoa eta sexu-identitateagatik bazterkeria kasuak bikoiztu egin dira azken urtean Euskadin. 2015eko 25tik iazko 49ra pasa dira eta %53 arrazakeria eta xenofobiarekin zerikusia zuten.\nGASTEIZ. Beatriz Olazabalek, Enplegu eta Gizarte Politiketako Sailburua, jakitera eman dituen datuak dira, Eusko Legebiltzarrean Eraberean sarearen 2016ko jarduerari buruz hitz egitean.\nSare hori, Eusko Jaurlaritzak bultzatuta, gutxiengoan dauden taldeen arretan lan egiten duten elkarte ugarik osatzen dute;Gurutze Gorria, CEAR, SOS Racismo eta EHGAM, besteak beste. Plataforma honen helburua bazterkeriaren aurka borrokatzea da.


ARARTEKO, 2.2.3. Justizia\nAlor honetan aurkeztutako kexa gehienen (ia % 50 Haur eta Nerabeentzako Bulegoak zenbatutakoen kasuan) ezaugarri bereizgarria, dagokion txosten orokorraren orrietan azaltzen den moduan, eskumen faltagatik formalki ukatzen direla da. Zenbait kasutan, partikularren arteko gatazkak dira; beste zenbaitetan, berriz, Estatu zentraleko administrazio-organoen jarduketen aurkako kexak dira, eta, beraz, estatuko gure homologoari helarazten zaizkio horiek. Gainerakoak auzitegien erabakiekin ados ez egoteagatik sortzen dira, eta haien independentziak galarazi egiten du jurisdikziotik kanpoko instantziek kontrola ditzaten.\nHala eta guztiz ere, eta goian aipatutako irizpidearen arabera, kexa bat aurkezten duenari gure eskura dagoen laguntza oro eskaintzeko, erreklamazioaren harrera formala kontuan hartu gabe, hurrengo paragrafoak jorratutako gaien arabera bideratuko dira, kexaren kalifikazio formalari buruzko xehetasun zehatzetan sartu gabe\nAdingabeen justiziaren alorrean daturik nabarmenena, hain zuzen ere, horren inguruko kexa murritza da. Jarduteko egindako eskaera bakarra, egun gutxitara indargabetu zena egoera konpondu izanagatik gazteen justizia sistemaren barne mekanismoetatik.\nHala eta guztiz ere, egia da alor honetan Auzitegiekin eta Fiskaltzarekin izandako lankidetza heldu zaizkigun hainbat egoera bideratzeko bereziki emankorra izan dela, txosten orokorraren justizia atalean azaltzen den moduan.\nJarduteko ohiko beste eremu bat ezkontza prozeduren ebazpen judizialen betearazpenarekin loturikoa da, bertan eragin nabarmena dute bikotearen seme-alabek. Banaketa eta dibortzio prozeduretan seme-alaben inguruan judizialki erabakitako neurriekin ados ez daudenak kontuan hartu gabe, ez dira falta izan, aurten ere, horiek bete ez dituztenak. Larrienak adingabeen nazioarteko osteak izan dira. Bizkaian gertatu ziren, eta adingabe horien eskubideak defendatzeko eskatutako laguntza osoa eman zion Fiskaltzak erakunde honi (ikusi Justizia txosten orokorrean).\n2011 honetan jarduerak bideratu izan diren hirugarren esparrua familia elkarguneak (aurrerantzean FEG) izan dira. Zerbitzu horiek erakunde honen kezka izan dira, batez ere 2007az geroztik, zerbitzuarekin pozik ez zeuden pertsonen kexa ugari edo funtzionamenduaren irizpide zehatzekiko kritikak heltzen direnean. Horien bidez euren egoeraren ezagutza nahiko zehatza lortzen da. Kontuan izanda, hurrengo urtean gizarte zerbitzuen abenduaren 5eko 12/2008 Legea eta epaileak agindutako kontsultaren ondoriozko familia elkarguneak arautzen dituen dekretua onartu zela (hortaz, sistema publiko batean ezin hobeki kokatuta eta Eusko Jaurlaritzan haren eskumena ezarrita geratu zen), 2009. eta 2010. urteetan ohiko jarraipen bat besterik ez genuen egin eta gainetik horren berri eman da Legebiltzarrari bidalitako urteko txostenetan. 2011. urtearen hasieran, deribazio judizialaren ondoriozko familia elkarguneak arautzeko aipatutako dekretuaren xedapen iragankorrean ezarritako bi urteko epealdia bukatu zenean, ofiziozko jarduera bat ireki genuen egindako aurrerapenak eta gaur egungo egoera baloratze aldera.\nOfiziozko espediente horren testuinguruan honako jarduera hauek burutu dira:\n1. Martxoaren 30ean Donostiako deribazio judizialaren ondoriozko familia elkargunean ikuskapen bisitaldia egin zen. Gune horrek besteen gaineko lehentasuna zeukan garai batean horri buruzko kexa asko jaso zirelako eta aldaketa handiak jasan dituelako: erakunde titularra, kokapena, baldintza materialak, erakunde kudeatzailea, profesionalak, jarduera protokoloak...\n2. Enplegu eta Gizarte Gaietako Sailari honi buruzko informazioa eskatu genion: gaur egungo egoera eta, Gizarte Zerbitzuen Euskal Sistemaren prestazioen eta zerbitzuen katalogoan jasotako deribazio judizialaren ondoriozko familia elkargunearen puntu zerbitzuari buruzko etorkizuneko aurreikuspenak.\nErakunde honetan jasotako erantzunean ekainaren 8an eskatutako informazioa zatikatzen da eta aldi berean eskumen aldaketaren berri ematen zaigu (astebete lehenago jada publikoki argitaratuta), 2012ko lehen egunetik indarrean, izan ere Euskal Autonomia Erkidegoan deribazio judizialaren bidezko Familia Elkarguneak arautzen dituen Dekretua aldatzeko azaroaren 22ko 239/2011 Dekretuan herritartze agiria lortzen du.\nDonostiako familia elkargunean egin genuen bisita eta gero lortu genuen ikuspuntuari esker eta Enplegu eta Gizarte Gaietako Sailak emandako dokumentazioa aztertu ostean, hiru urte horietan egondako aldaketa positiboa antzeman dugu. Hala eta guztiz ere, oraindik ere kezkatzen gaituzten edo, gure ustez, hobetu behar diren zenbait elementu daudela azpimarratu behar dugu:\n• Edukiera / asetzeko arriskua eta kolapsoa: zifrek leialki islatzen duten baliabide hori gero eta gehiago erabiltzen ari dela, truke zerbitzuen edo Euskal Autonomia Erkidegoko Familia Epaitegiek zehaztutako tutoretzapeko bisitaldien edo tutoretzarik gabeko bisitaldien hornitzaile gisa. Eboluzio hori aintzat hartuta, gainbegiratutako bisitaldiena bereziki, ez da zaila imajinatzea kasu berriei arreta eskaintzea zaila izango dela lokaleko edukiera mugara heltzen denean, ordu jakin batzuetan behintzat.\n• Familia elkarguneak hiriburuetan elkartu dira: Portugaleteko familia elkargunea kenduta, gainontzeko guztiak hiru hiriburuetan kokatuta daude eta, ondorioz, urrun dauden herrietako bizilagunak denbora asko inbertitu behar dute lekualdaketa egiten. Praktikan, horrek esan nahi du trukea egiteko beste eremu batzuk erabiltzen ari direla (gizarte zerbitzuak, Ertzaintzaren bulegoak), beharbada familia elkarguneek ziurtatzen dituzten gutxieneko bermeak eduki gabe. Denok dakigu familia elkargune berriak hiriburuak ez diren beste leku batzuetan irekitzeak aurreko paragrafoan aipatu dugun asetzeko arriskua arinduko lukeela.\n• Definizioan ezarritako behin-behineko baliabidea premisatik abiatuta, batzuetan falta den zehaztasunak helburuei, berraztertzeko epeei edo instantzia deribatzailetik egindako jarraipenari dagokienez, gainbegiratzeko formula arinagoetarantz eta, azkenik, baliabidetik irteteko formuletarantz aurrera pausuak ematea galarazten du. Bestalde, familien igarotzean arintasun handiagoa egongo balitz, asetzeko arriskua txikiagoa izango litzateke. Edonola ere, egoera bakoitzak behar duen erritmo partikularra errespetatu behar da.\n• Profesionalen txandakatzea eta horrek esku-hartzearen kalitatean daukan eragina: kasuen % 100ean familia elkarguneak erakundeen esku daude, hirugarren sektoreko erakundeak batez ere, haiei esleitu baitzaie kudeaketa. Erakunde horien lan baldintzen ondorioz, behin-behinekotasuna eta profesionalen alde-egiteak ohikoak dira. Izan ere, egonkortasuna eta soldata hobeak bilatzen dituzte eskaintza publikoan. Horrek zerbitzuetan daukan ondorioa da langileak nolabait txandakatu behar direla eta horrek esan nahi du erabiltzaileentzat eta lantalde berarentzat erreferentzia bat diren langileak aldatzen direla.\n• Koordinazio protokolo eta tresnetan zehar egindako bidea nabarmena izan den arren, zenbait defizit antzeman ahal dira koordinazioari dagokionez, hasteko sistema judizial deribatzailearekin baina baita gizarte zerbitzuekin, Ertzaintzarekin eta Udaltzaingoarekin ere. Hortaz, horren gainean lan egiten jarraitu behar da.Gai horri dagokionez, familia elkarguneetako gaur egungo profesionalek egiten dituzten iradokizunak (Enplegu eta Gizarte Gaietako Sailak jasotzen dituztenak) interesgarriak dira. Izan ere, lanean erabiltzen dituzten praktika eta ohikeriei buruzko hobekuntzak irudikatzen dituzte.\nGure ikuspuntutik aztertutako elementu horiek guztiak une honetan eskumena duen erakundera helarazi dira, Eusko Jaurlaritzako Justizia Zuzendaritzara, igarotako eskumena onartzeko unean egindako egoeraren diagnosia osatzen (beharbada zuzentzen) lagun dezaketelakoan.


Hil-kanpaiak Ukrainarengatik? – Euskal Herria ★ Donbass Elkartasun Komitea\nJatorrizko bertsioa: Mir i mi (Mundua eta gu) errusiar webgunea\nErdarazko bertsioa: Nahia Sanzo. Slavyangrad.es\nNor naiz? Odessatar bat naiz. Nire zainetan Kievko Rusen seme-alaben odola dut, odol errusiar zein ukrainarra, biak berdin. Bik hizkuntzetan mintzatzen naiz, biak oso antzekoak bait dira. Ukrainaren erdiko zonaldea Errusiaren ama da. Beste hitz batzuetan “Kiev errusiar hirien ama da”. Eta 1991an jaiotako bi herrialdeen arteko harremanak,etxetik kanpo bizitzera doan alabaren eta bere amaren arteko harremanen antzekoak izan beharko lukete.\nEta hala izan zen hasiera batean, baina hori ez zuten atsegin mundua zuzentzen zutenek. Ukrainarentzat okerra izan zen erabaki bat hartu zuten: Ukraina NATOrantz erakartzea, zutabe anti-errusiar bat bihurtzea. Errusiaren eta Ukrainaren arteko bizikidetzak, bi herriok zuten izena zutela ere, mila urte daramatza. Ez zen 1917an, ez 1654an hasi; baizik eta beranduen, 862an, Nestor Kronistaren arabera Oleg printzearen Estatu eslaviarra sortu zenean. Beraz, errusiarren eta ukrainarren artean ez dago ezberdintasun handirik. Euren hizkuntzek alemanieraren aldaera batzuek, eta zer esanik ez txineraren, euren artean dutena baino antzekotasun handiagoa dute, nahiz eta azken hauek hizkuntza bakar bat bezala hartu. Askotan gure artean bakoitzak bere hizkuntzan hitz egiten duelarik mintzatzen gara, eta zailtasun handirik gabe ulertzen dugu elkar.\nEz dago munduan beste herrialderik non telebista programetan bi hizkuntzak era berean erabiltzen diren, aurkezleak eta kolaboratzaileak euren hizkuntzaz aldatu behar ez dutenik. Hau ez da akats bat, bertute bat baizik. Ukrainarrek errusiar kulturari ekarpen handiak egin dizkiote, eta alderantziz ere bai. Kultur, famili zein ekonomi loturek lotzen gaituzte.\nOrain gutxi arte, nik ere ukrainar hizkuntza zoragarria maite nuen. Beharrezkoa izaten hasi zen arte, izan ere, maitasuna ezin bait da derrigorrezkoa izan. Orain, maiatzaren 2aren ostean, Odessako kaleetan ukrainera entzuten dudan bakoitzean dar-dar egiten dut: gure balnearioetan dauden okupatzaileak al dira? Baina ez da hala. Adi entzunez gero, gure herritarren tokiko hizkeraz mintzatzen ari direla jabetuko zarete. Ez naiz ukrainofoboa, ukrainarra naiz. Nire ustez, agian uste subjektibo batean, ukrainarrak munduko lurrik emankorrenean bizi diren jende indartsu, eder eta langilea dira (aberastasunaz gain aberatsak zergatik ez garen azaltzea, beste kontu bat litzateke).\nUkraina amildegiaren ertzean dago.\nEkonomia. “Patriota” askok atsegin ez duten arren, Ukraina sekula ez da AEBtako 51 Estatua izango, eta ezin du Errusiaren auzoko izateari utzi. Hidrokarburoak Errusiatik datoz, milioika ukrainar doaz hara lan bila. Ukrainaren industriaren erdiak, gutxi gora behera, Errusiarekin loturak ditu, eta gure esportazioen herena Errusiara doaz. Lotura guztiak puska ditzazkegu eta industriarik gabe, gasik gabe, milioika langabeturekin eta goseak eragindako matxinada sozialekin bizi. Errusiak protestatu gabe errusiar-hiztunen diskriminazioa baimenduko duela, zigorren mehatxupean Ukraina NATOren parte izatea utziko duela eta aldi berea gasa europar prezioa baino merkeago salduko diola eta Mendebaldeak nahi ez dituen industri eta nekazal ekoizkinak erosiko dizkiola pentsatzea ilusio hutsa da. Mendebaldearen laguntza laster bukatuko da eta orduan inork ere ez dio Ukrainari jaten emango ezta ere bere auzoko boteretsuaren kontrako konfrontazio egoera iraunkor batean dagoen ekonomia batean inbertituko. Norbaitk uste al du Mendebaldeak Ukraina bere dirua ez diren beste zerbaitengatik maite duela? Kanadako edo AEBtako ukrainarrek ez dute Ukrainara itzultzeko edo han inbertitzeko batere presarik. Erraza da “Ukrainaren etorkizun distiratsua” ozeanoaz bestaldetik ikustea. Hala ere, Errusiaren laguntzarik gabe, “sabotaia” posible batez hitzik ez egitearren, litekeena, hurrengo urteetan Ukrainak pott egitea da.\nKanpo politika. Bai Mendebaldeko ugazabek esan dietelako edota euren errusofobiak haa inspiratu dielako, ukrainar agintariek, lehendakari berri barne, hiru puntu hauetan ez diote ez Ukrainako Hego-Ekialdeko populazioari ez Errusiari batere emakidarik egingo:\nFederalismoa. Errusiari honako hau interesatzen zaio, honek kanpo politika eskualde guztien oniritzirik gabe aldatu ezin dela bait badakar.\nElebitasuna. Ez dago munduak herrialderik zeinetan populazio erdiaren hizkuntza ofiziala ez denik.\nNaturala denez gero, Kremlinek Kieveko eurointegratzaileen kontrako neurriak hartzen ditu. Lehenik Krimearen inguruko lehia iraunkorrari dagokionez (Krimearen anexio miragarria, ia odolik isuri gabe, nahiz eta tatariar komunitatean bosgarren zutabe indartsu bat egon eta 30.000 soldadu aurrean izan, ikerketarako gaia da). Analogia bat: lurralde lehiek Georgia NATOn sartzea ekidin egin dute.\nBigarren pausua ukrainar agintarien ekintzen araberakoa izango da. Donbassen, operazio antiterrorista delako horren ondorioz zibilen hilketa masiboek jarraitzen badute, zuzeneko esku-hartzea gerta daiteke. Behe intentsitateko operazio antiterrorista batek, “separatistei” mota guztietako laguntza luzatzea ekar dezake: borrokaldiak, Kieveko Junta garaitu arteko gerrilla-guda. Gerrila hauen onduan, euskal edota irlandar erradikalak eta euren behe-intentsitateko ekintza selektiboak txiki geratuko ziratekeen. Errusiaren eta Europaren arteko mugan odol-isuri iraunkor etengabeko hau egoteak AEBri on egiten dio, baina gainontzeko Ukrainak eta Europak jasan al dezakete? Eta Errusiak? Izan ere errusiarrak eta errusieraz mintzatzen den populazioa da hiltzen ari dena, horrela “bere jendea traizionatu” duelako jendearengan ezinegona handitu daiteke (Krimeako populazioa salbatu egin zen, baina zer gertatuko da jende honekin? Ez al dira errusiarrak baita?). Honek Errusiak Novorossija aintzatetsiko duen eskenatoki bat posible egiten du.\nBarne politika. Hau aspekturik gaitzena da. Ukrainan, lotura anitzez elkarlotutako bizikidetza baketsua mendeetan eman ostean, bizikidetza hau bukatzear dago. Zenbat eta odol gehiago isuri, zenbat eta gehiago urrunduko dira ukrainarrak eta errusiarrak, ukraineraz mintzatzen den populazioa eta errusieraz mintzatzen dena, Galitizakoa eta Odessakoa, Kievekoa eta Donbassekoa, “balore europarren” aldekoa eta “errusiar munduaren” aldekoa, populazio katolikoa eta ortodoxoa…\nOdessan isuritako odola ahantzi al daiteke? Mendeku egarriak, elkarrenganako gorrotoak eta intolerantziak Estatu bakar batean bizitzea ezinezko egingo dute. Zer dela eta hartuko du parte Hego-Ekialdeko jendeak, “gaizki” bozkatzen dutenei zuzentzen dieten Maidango muturreko jendeak kontrolatutako hauteskunde batzuetan, gure diputatuek hitz egin edo bozkatzerik ez dutenean eta jazarriak direnean? Hiru arrazoi hauetako edozein (ekonomia, barne politika edo kanpo politika) nahikoa izan daitezke Estatua zartarazteko. Eta hirurak batuko balira? Mirariren bat emango al da? Ba al dago mirarietan sineste al duen inor?


jardunaldia | Irutxuloko Hitza\nEtiketen Fitxategia | jardunaldia\n‘The forgotten space’ filma, Gipuzkoako Argazkilari ElkarteanBy Agurtzane Altuna on 2013/02/27 in Aisia, Laburrak Grafika Soziala 04: Atzeraurrerabidearen paisaia egitarauaren barnean, gaur asteazkena, Alan Sekula eta Noel Bürch zuzendarien The forgotten space filmaren emanaldia egingo dute, 19:00etan, Gipuzkoako Argazkilari Elkartean. Cristina Enea Fundazioak antolatutako ekimena da. Aurkezle lanetan, berriz, Carles Guerra, Bartzelonako MACBA Arte Garaikideko Museoko kontserbadore nagusia arituko da.\nIjito herriaren gizarteratzea aztergai, IntxaurrondonBy Agurtzane Altuna on 2013/02/06 in Gizartea, Laburrak Romi Bidean emakume elkateak antolatuta Ijito Herria gizarteratzeko estrategiak krisi garaian izeneko jardunaldia antolatu dute. Bihar, osteguna, izango da ekimena Intxaurrondoko Txara Iean. Goizeko 10:00etan hasita, hainbat gizarte eragile eta ijito taldetako ordezkariak hariko dira beren ikuspegia azaltzen. Hitzaldi eta mahai inguruen bitartez goiz osoan zehar ijito herriaren egoera, beharrak, eta gizarteratzeko prozesua aztertuko dituzte.\nJauzi egitera ausartzeko bultzadaBy on 2012/06/26 in Gizartea, Paperekoa ‘Deusto Startup Day’ ekintzailetasuna sustatzeko jardunaldia egin dute Egiako campusean. Partaideek abian jarri duten edo sortu nahi duten enpresaren ideia egoki eta zehatza aurkezten ikasi dute adituengandik. Ekintzailetasuna, ikasi eta garatu egin daiteke. Hori sinetsita, Deustuko Unibertsitateko DeustoKabi enpresa txitagailuak jardunaldia egin zuen atzo Garate eraikineko Innogunean. Jardueraren helburua, enpresa sortu nahi dutenei edo jada [...]\nEuskalgintzak Txillardegi omenduko du hilaren 12anBy on 2012/05/03 in Euskara, Gizartea, Kultura Kontseiluak eta Batzenek Jose Luis Alvarez Enparantza Txillardegi omenduko dute hilaren 12an egingo duten jardunaldi baten bidez. Txillardegi jardunaldiak egile donostiarrak euskararen normalizazioari egindako ekarpena ardatz izango du. San Jeronimo kaleko ekitaldi aretoan, 10:00etatik 13:30era bitartean egingo dute, eta parte hartu nahi duen orok ateak irekita izango ditu. Antolatzaileek, hala ere, aldez aurretik jakinaraztea nahi [...]\nAutobus geltokiaz eztabaidatuko dute biharBy Xabier Etxabe on 2012/04/26 in Hiria, Paperekoa Francesc Robuste Anton garraio katedradunak hitzaldia emango du Koldo Mitxelenan Autobus geltokiaren kokapenaren eztabaidak pil-pilean jarraitzen du eta Loiolako Erriberan eraikitzea aukerarik onena dela uste duen Riberas De Libro De Texto taldeak jardunaldia antolatu du bihar, 11:00etan, Koldo Mitxelena kulturunean. Ikuspegi orokor nahiz lokal batetik jorratu nahi dute mugikortasuna. Horretarako, hitzaldi bat eta mahai inguru [...]\nOnddozaleentzat eta jatunentzatBy Irutxuloko Hitza on 2011/09/07 in Bestelakoak Euria batzuen kalterako den arren, askok poza hartzen dute ura zerutik erortzen ikustean. Horiek, nagusiki, onddo eta perretxiko bila basoan ibiltzea gustuko dutenak izaten dira. Baita, noski, aurkitutako altxor txiki horiek plater goxoetan jan nahi dituztenak ere. Bi alor horiek elkartuz, Loiolatarra elkarteak eta Loiola kultur etxeak XIII. Mikologia eta Gastronomia Jardunaldiak antolatu dituzte. Ezagutzak [...]\nIndia, emakumeen hitzetanBy on 2011/03/28 in Gizartea Calcuta Ondoan Garapenerako Gobernuz Kanpoko Erakundeak (GGKE) hamarkada darama Indiako herritarrei laguntza ematen. Garapen eta gizarte laguntzaz gain, ordea, Donostiako eta Gipuzkoako herritarrak sentsibilizatzeko lan egiten du. Testuinguru horretan, Gipuzkoako Foru Aldundiaren Kirol eta Kanpo ekintza atalarekin jarduten da. Iaz, lehenengoz antolatu zuten Indiari buruzko jardunaldia, aurten ere egitasmo bera aurrera eramaten ari dira; baina, [...]\nHerritarren ahotsa zabalduBy on 2011/03/14 in Gizartea Herria abian! plataformak hainbat elkarte, mugimendu eta norbanako biltzen ditu bere baitan. Talde hauek alor sozioekonomikoan erabakitzeko eskubidea izan nahi dute, egungo garapen ereduaren alternatiba eraiki ahal izateko. Plataformak ez du aldaketa sozialaren alde egiten duten kolektiboak ordezkatu nahi, horien ahotsa zabaldu, baizik. Donostiarrei ekimenaren nondik norakoak azaltzeko xedez, Aldaketa sozialerako astea aurrera eramango dute [...]\nEztabaidarako plazaBy on 2011/02/21 in Gizartea Erlijio Zientzien Goi Ikastegiak seigarren urtez antolatu ditu gogoetarako gonbitea den euskarazko foroa. Gaurtik ostegunera arte luzatuko diren Erlijioa eta Kultura jardunaldietan, gaurkotasun handia duen galdera bati erantzuten saiatuko dira: Emakumea gizonaren pare? Erlijioa, gizartea eta kulturaren arteko elkarrizketa eginez, hausnarketarako bideak eskainiko dituzte Koldo Mitxelena Kulturunean. «Emakumea ez da gizonaren pare, denak pertsonak gara [...]\nTweetstream\tViewing item 1 to 5 (of 5 items) Garikoitz Goikoetxea posted an update 1 hour, 4 minutes ago\nAitor Manterola posted an update in the group Futbolsofatzen 3 hours, 37 minutes ago\nKonfederazio Kopan, gaur hasiko da bigarren jardunaldia: http://futbolmamia.com/brasil-mexiko-gaur-italia-japonia-gauerdian/ Aitor Manterola posted an update in the group Futbolsofatzen 3 hours, 55 minutes ago\nIñaki Petxarroman posted an update 5 hours, 41 minutes ago\njoseba barandiaran posted an update in the group Ekonomiaz 6 hours, 38 minutes ago


Euskal Jaia 2014 — Debako udala\n1964. urtean ospatu ziren lehen aldiz Debako Euskal Jaiak, gerra ondorengo lehenak. Maiatzeko hirugarren igandean egiten ziren eta Euskal Herriko zazpi probintzietatik hurbiltzen zen jendea Deban zegoen euskal giro apartaz gozatzera.\nEzin daiteke ordea Debako Euskal Jaia OARGUI gabe ulertu, talde hau izan baitzen jaiak antolatu eta bultzatu zituena.\nDebako OARGUI (Organización Artística Recreativa de Guipúzcoa) talde kulturala zen, eta honek urte osoan zehar lan egiten zuen Euskal Jaiak prestatzeko. Herriz herri ibiltzen ziren antolatzaileak tokian tokiko euskaltzaleekin hitz egiten, Debara gonbidatuz, eta dantza zein musika taldeekin kontaktuak eginez.\nAntolakuntzatik Euskal Herri osorako deialdia egiten zen, eta Euskal Herri osoaren erantzuna gure herriko kaleetan ikusi zitekeen.\n1964ko maiatzaren 17ko goiz hartan, Deba Euskal Herri osotik etorritako jendez beteta agertu zen. Antolatzaileek ez zuten inondik inora espero horrelako erantzunik: kaleak lepo zeuden, euskara lasaitasunez entzun zitekeen, eta herritarren erantzuna ere imajina ezina zen. Garai hartako aldizkariek ere egun horren berri eman zuten.\n64ko Euskal Jaia oso arrakastatsua izan bazen, Debako OARGUIk antolatutako bigarren Euskal Jaia izugarria izan zen. Herriko kaleak jendez bete ziren, aurreko urteko Euskal Jaiak oihartzun handia izan baitzuen.\n1965eko maiatzaren 16an ospatuko ziren Euskal Jaiak, eta 1966an egiteko prestatu zirenak ere, azken momentuan Gipuzkoako Gobernadore Zibilak debekatu egin zituen.\nDiktaduraren ondorengo hasierako urteetan, 76an eta 77an, orduko Gazteen Elkarteak antolatutako Euskal Jaiak ere arrakastaz ospatu ziren, baina gure herrian 1998an berreskuratu ziren Euskal Jaiak modu iraunkor batean; azken aldi horren hasieratik, ordea, iraileko azken asteburua izango da euskaltzaleak bilduko dituen asteburua.\n50. urtemuga hau gogora ekarri eta ospatzeko, egitarau berezia antolatu du Debako Udalak irailean zehar.\nOrain dela 50 urte, Euskal Jaiaren bidez Euskal Herriko kulturari ekarpena egin zioten debarrei errekonozimendu bat egin, eta belaunaldi berriei gure herriko historia eta istorioak helarazi nahi dizkiogu, herriko memoriaren parte baitira.\nHorrela, Udalak Debako Euskal Jaiaren historia kontatzen duen liburuxka bat argitaratu du eskolako umeei banatzeko, era politean eta errazean historiaren berri eduki dezaten. Herritarrentzat ere ale kopuru bat argitaratuko du udalak, herriko liburudendetan, turismo bulegoan, zein liburutegian eskuratu ahal izango direnak.\nEgitarua hilaren 23an Agirre Jauregian hasiko da, 1964ko argazki bat zintzilikatu eta Euskal Jaietako kartelen erakusketarekin. Erakusketa hilaren 28ra arte luzatuko da.\nIrailaren 24an, asteazkena, Euskal Literatura izango dugu, Tene Mujika beka, eta Josu Martinezek “ Tunelak, izarak, mozorroak eta bafleak” liburua aurkeztuko du, 19:00etan Agirre Jauregiko Ispiluen Gelan.\nHurrengo egunean, ostegunean arratsaldeko 19.00etan, Euskal Jaietako hamarkada ezberdinetako protagonista batzuk mahai baten bueltan jarriko ditugu Agirre Jauregiko Ispiluen Gelan, beraien bizipen eta esperientziatik jai honen berri eman eta orduko zein gaurko istorioak kontatzeko.\nOstiralean berriz, hilaren 26an, iturri ondoan Euskal musikarekin gozatzeko aukera izango dugu 22.00etatik aurrera, Jokin Lasaren “zortziko txiki bat” –ekin.\nEta larunbata, Irailaren 27a, izango da egitarau guztia borobilduko duen eguna, Euskal Jai eguna.Goizeko 10.00etatik aurrera, dantzariz beteko da gure herria, Euskal Herriko txoko ezberdinetako dantzariez, 1964ko alardea berriro gogora ekarriz, eta orduan bezala, zumardiko kioskoan, dantza talde guztiei ongi etorria emango die debako herriak, eguerdiko 13.00etan.\nOndoren, frontoian marmitako plater goxoena norena den jakiteko aukera izango dugu, urtero bezala egiten den lehiaketan, eta 15.00etan herriko euskaltzalez beteko dugu frontoai egingo den herri bazkarian.\nEz da hala ere hemen bukatuko eguna. Arratsaldeko 18.30ean Zesuma taldearekin erromeria aspertu arte izango dugu.\nDebako Udalak egitaraua herritar guztien gustokoa izatea espero du eta 50.urtemuga hau ospatzera eta parte hartzera gonbidatzen ditu guztiak.


Kulturaren sendagaia — dantzan.eus\nHemen zaude: Hasiera › Hemeroteka › Kulturaren sendagaia\n'Oskara' ikuskizuna sortu du Kukai dantza taldeak, Marcos Morau koreografoarekin elkarlanean. Asteburuan estreinatuko dute, Donostiako Viktoria Eugenia antzokian\nTela zuriz estalitako gela txiki batean, goitik behera erabat zuriz jantzitako bost dantzari ageri dira agertokian. Eszena hotza eta soila da, aseptikoa. Baina musikak agertokia betetzean, gela hotz horretako giroa erritmo bizi eta etengabeekin piztuz doa. Hala hasten da Oskara, Kukai dantza taldeak sortutako ikuskizun berria. Taldeko zuzendari Jon Maia elkarlanean aritu da Marcos Morau (Valentzia, Herrialde Katalanak, 1982) La Veronal-eko koreografoarekin, eta bi urtetako lanaren fruitua estreinatuko dute larunbat eta igandean, Donostiako Viktoria Eugenia antzokian.\nBost dantzari jarriko dituzte taula gainean, baina sei izango dira ikuskizuna osatuko duten artistak. Hain zuzen ere, Erramun Martikorena musikariak Kukai dantza taldeko dantzariekin parte hartuko du, eta ez bakarrik abesten; Maiak azaldu duenez, Martikorenak aktore lanak egingo ditu: «Ez dugu banaketarik egiten taula gainean daudenen artean; seiek osatzen dute ikuskizuna. Musika jarriko du Erramunek, eta betiko abestiak eta berriak kantatuko ditu, baina hori baino askoz gehiago izango da: emanaldian rol bat jokatuko du».\nBi irakurketa ditu Oskara ikuskizunak, bi unibertso koreografiko batzen baititu: alde batetik, Euskal Herriko kultura tradizionala du oinarri, eta hor sartzen da Kukairen azken urteetako lana. Bestetik, Morauk nazioarteko dantza garaikidearen lengoaia gehitu dio emanaldiari. Instalazio moduan eratutako obra da, eta, Maiaren esanetan, euskara, kultura, mitoak eta ikonografia tradizionalak egungo kodeekin nahasten ditu: «Ikuskizun unibertsala da: edozein lekutan eskainita ere ikusleek ulertzeko moduan diseinatuta dago; eta, hala ere, elementu guztiek erreferentzia egiten diote euskal kulturari, izenetik hasita. Oskara euskara izendatzeko erabilitako antzinako hitzetako bat da, eta lotura zuzena dauka emanaldiarekin». Hain zuzen, Morauk proposatu zuen ikuskizunaren izena, euskal kulturarekin zuzeneko harremana zuelako: «Duela bi urte ezagutu nuen Jon, eta hark proposatu zidan euskal kulturarekin zerikusia zuen ikuskizun bat sortzea. Aurretik sekula ez dut halakorik egin; munduko herrialde askotan egon naiz, baina kultura jakin baten inguruan sakon lan egiten dudan lehen aldia da».\nValentziako koreografoak bi urte eman ditu euskal kultura ezagutu eta barneratzen, ondoren ikasitako guztiari buelta eman eta gauza berriak sortzeko: «Orain dakidana ikusita, esan daiteke aurretik ez nuela euskal kultura ezagutzen. Asko erakartzen ninduen ezezaguna zitzaidan kultura bat sakon ikertzeak, gero ikasitakoa erabat ahaztu eta hutsetik Oskara eraikitzeko».\nKultura da ikuskizunaren oinarri nagusia, kontzeptua globalean ulertuta. Morauk gaixorik irudikatu du kultura, eta, ospitaleko gela zuri batean, zuriz jantzitako medikuak hura sendatzeko saiakeran dabiltza. «Urrun suertatzen den espazio bat sortzea nuen buruan, ospitale baten antzeko mundu aseptiko bat, non kultura hauskor aurkezten den. Unibertso horretan, kultura sendatzea izango da ikuskizunaren helburua».\nHala, euskal kulturaren erreferentziak bertan egon arren, ikusleek izango dute zer pentsa, erreferentziak ez baitira betikoak izango: «Euskal kultura osatzen duten elementuak bertan topatuko dituzte ikusleek, eta ziur ezagutuko dituztela. Baina gure lanaren helburu nagusia ikusleak emanaldiaren parte bihurtzea da, eta, beraz, ez diegu dena eginda emango: haiek ere erreferentzia horiekin gogoeta egin beharko dute, orain arte ezagun egiten zitzaiena begi berriekin begiratuz».\nIkuskizunean, hausnartzearekin batera, ikusleek dantzariekin zuzenean hitz egiteko aukera izango dute larunbatean, emanaldiaren ondoren. Hain zuzen, Donostia 2016k antolatu ditu ikusleen eta dantzarien arteko elkarrizketak, Mugalariak programaren barruan. Iker Tolosa D2016ko arduradunetako baten arabera, Oskara programa horren barruan sortu dute, eta Scene Nationale du Sud-Aquitaineren laguntza jaso du: «Kukairen lana eredugarria izan da; antzokietako ohiko dinamikarekin apurtu, eta ikusleak dantzaren mundura hurbiltzeko lanean ari dira, eskolak emanez eta ikus-entzunezko proiektua eraikiz. Izugarri laguntzen ari dira ekosistema kultural hobea sortzeko».\nDonostiako emanaldiekin batera, datozen hilabeteetan hainbat tokitan izango da aukera Oskara ikuskizuna ikusteko. Hala, otsailetik maiatz amaiera arte, Bilbo, Errenteria, Hondarribia, Baiona, Gasteiz eta Iruñea bisitatuko dituzte, eta baita Maastricht (Herbehereak) eta Valladolid ere (Espainia). Maiaren esanetan, mugarri bat jarriko du Oskarak dantza taldean, eta biziki eskertu du Moraurekin lan egitea: «Marcosekin elkarlanean aritzea opari bat izan da, altxor bat. Nazioarteko talde garrantzitsuetan ibilia da, eta gurera etorri da artisau lan paregabea egiteko prest. Kukairentzat, aurtengoa urte berezia izango da, eta ezin hobeto sartuko gara 2017an, gure konpainiaren 15 urteak betetzeko».\nKukai dantza taldearen Oskara emanaldia ikusgai izango da datozen larunbat eta igandean, Donostiako Viktoria Eugenia antzokian. JON URBE / ARGAZKI PRESS


Udalak zerbitzu bereziak jarriko ditu Bilbobusen Athletic - Napoles partida dela eta\nuriola.eus 2014-08-27 10:40 Kirolak Bilbo\nAthletic eta Napoles taldeek 20:45tan jokatuko duten Champions Ligako partida dela eta, Bilboko Udalak Bilbobuseko zenbait linearen zerbitzua luzatuko du.\nMunduko saskibaloi Txapelketa 2014: atarikoa\nAsier Figueroa 2014-08-26 14:26 Kirolak\nBEC izango da C multzoaren egoitza abuztuaren 30tik irailaren 4ra bitartean.\n12.200 lagun baino gehiagok bisitatu dute Naismith garaikurra\nuriola.eus 2014-08-26 10:00 Kirolak\nMilaka saskibaloi zale hurbildu dira Bilbao Bizkaia Turismo Bulegora, Naismith Kopa mitikoarekin argazkia ateratzeko eta, horrela, FIBA 2014 Saskibaloiko Munduko Txapelketaren oroigarri bikaina izateko.\nOrro egin zuen\nBeñat Zarrabeitia 2014-08-20 20:07 Kirolak\nTalde baten heldutasuna neurtzen duten partida jokatu zuen Athleticek bart Napolin, esperientziaren etorbidetik hobeto jokatzen den horietakoa.\nMugimenduak Bilbao Basketen\nAsier Figueroa 2014-08-20 20:06 Kirolak\nQuino Colom beltzezko gizona izango da datorren denboraldian eta Oscar Lata izango da Sito Alonsoren laguntzailea.\nEndesa liga: 2014-2015 denboraldiko egutegia\nAsier Figueroa 2014-08-14 16:15 Kirolak\nBilbao Basketek CB Fuenlabrada hartuko du Miribillan liga hasiera emateko.\n‹‹ Aurrekoak 1 2 3 4 ... 53 54 55 56 57 58 59 60 61 62 Hurrengoak ››


Irekia Eusko Jaurlaritza - Gobierno Vasco :: Familia Elkarguneei esker, 749 adingabe jarri ziren harremanetan gurasoekin\nFamilia Elkarguneei esker, 749 adingabe jarri …\nErabiltzaileen profila honako hau da: 6 eta 12 urte bitarteko semea edo alaba duen 30-40 urteko pertsona\nEnplegu eta Gizarte Gaietako Sailaren mendeko lau Familia Elkarguneetako profesionalen lanari esker, joan den urtean 749 adingabek gurasoekin harremanetan jartzeko aukera izan zuten, zenbaitetan familia-hausturei lotuta egon ohi den tentsiotik eta gatazkatik urrun.\nEnplegu eta Gizarte Gaietako sailburu Gemma Zabaletaren arabera, deribazio judizialaren bidezko Familia Elkargune batek harreman hori izatea ahalbidetzen du. Izan ere, "bitartekotzarako gunea da aitaren eta amaren arteko harremanetan, eta gurasoen eta seme-alaben arteko elkarreragina bultzatzen du". Familia Elkargune baten helburu nagusia adingabearen segurtasuna eta ongizatea bermatzea dela kontuan hartuta, 584 familiari lagundu zitzaien EAEko titulartasun publikoko lau zentroetan (336 Bilbon, 137 Donostian, 61 Gasteizen eta 50 Portugaleten).\nFamilia Elkargunearen tutoretzapeko bisitak ere, besteak bezala, Enplegu eta Gizarte Gaietako Sailak horretarako propio finkatutako lokalean eskaintzen da, epaitegietan kasu bakoitzerako finkatutako maiztasunarekin eta ordutegiarekin. 2010. urtean, tutoretzapeko 331 bisita izapidetu ziren. Familia Elkargunerik aktiboena Bilbokoa izan zen (198 kasu eta 8.664 jardun). Donostiakoan, berriz, 84 espediente izapidetu ziren (2031 jardun). Azkenik, Gasteizko eta Portugaleteko Familia Elkarguneetan 26 eta 23 kasu izan ziren, hurrenez hurren.\nAzkenik, 2003. urtean etxeko indarkeriaren biktimak babesteko Agindua arautzen duen legea indarrean jarri zenetik, bereziki konplexuak edo gatazka-maila handikoak diren kasu horietaz arduratzen dira Familia Elkarguneak.\nAtal horren barruan, babes-agindupean zeuden 155 familiaren 214 espediente bideratu dira guztira Bilbon (119 mutilen kasuak ziren, eta 95 neskenak). Familia horietako 151tan, babesa amaren aldekoa izan da, eta Enplegu eta Gizarte Gaietako sailburuak azpimarratu duenez, "nabarmendu beharrekoa da hori, kolektibo horren ahultasuna kontuan hartuta". Donostian, 58 familiaren 74 espediente bideratu ziren.


Erdikoa – Etxalar\n– Erdiko errota\nErrota hau Anduetzeta auzoaren bukaeran kokatua dago, tximista erreka bazterrean, goiko errota bezala. Itxura nahiko ona mantentzen du oraindik ere, XX. mende bukaeran martxan baitzegoen eta.\nErrotaren atzeko aldetik, ubide zabal batetik, errotako harriak mugitzen dituen ura dator. Ubide hau zabala eta emaritsua da. Honek bukaeran hustubide bat du noiz behinka ubidea garbitzeko edota ura gainezka datorrenerako, hau irekitzeko. Ura bidaltzen duen presa, 150 metro inguru gorago kokatua dago eta herriko presarik handiena da eta hobekien kontserbatuena.\nErrota hau, herrian egin zen lehendabiziko errota da eta XVII mendean eraiki zen. Garai hartan hiru errota harri zituen ehotze lanak egiteko, bi artorako eta bertzea garirako. Hasiera batean jabeak, Gaztelu familiakoak ziren baina gero, errotaren jabetza udalarekin banatu zuen. Aldaketa hau, udalak errota berri bat egin nahi zuenean gertatu zen. Udalako artxiboan agertzen den bezala, Gaztelukoek kontra egin zuten. Honen ondorioz errotaren jabetzaren erdia Udalarena izatera pasa zen. I. mende hasieran, bertatik lortzen zen herrirako argindarra. Aunitzetan, idortea zelako, edota errotaria lanean zegoelako argi indarra aunitz galtzen zen edo gabe gelditu. Argia bakarrik gauez izaten zen. XX. mende bukaeran oraindik errota lanean zegoen eta errotaria bertan bizi zen. Errotaria hil zen arte, bertan abereentzako pentsua saltzen zen.\nHasiera batean goiko eta erdiko errotetan errotaria berdina egoten zen lanean, baina gero aldaketa asko eman ziren. Holako aferetan herriko jauntxoek indar asko izaten zuten. Honen adibide 1857ko abuztuaren 6an udaleko sesioan hitz egindakoa. Herritarrek kexu ugariak zituzten erdiko errotako errotari buruz, bere irintzeko eragatik eta irinaren kalitate txarragatik batez ere. Honexegatik Etxalar eta Lesakako erroten artean konparazioa bat egitea erabaki zen. Konparazio honetatik garbi geratu zen Etxalarkoan irintzerakoan irin gutxiago ateratzen zela eta gainera kalitate txarragokoa kantitate berdina irintzeko bi errotetan erabilita. Emaitza hauen ondotik goiko errota eta beheko erroten errotarien trukaketa egin zen.


Ongi etorri Ondarreta Abesbatzaren Web gunera. Sarrera honen atalen bitartez 2017 .urtean gure korua hobeto ezagutzera gonbidatzen zaitugu. Aurte gainera 50. Urteurrena ospatuko dueña. 1967 an sortua Ama Mesedeetako parrokiaren babesean, Areetan (Getxo – Bizkaia), bere lehengo urratsak ematen hasi zen Bonifacio Osa zuzendaritzapean.\nGaur egun bataz besteko 50 abeslari misto osatutako Ondarreta Abesbatzak Algortako Biotz Alai Abesbatzarekin batera Getxoko antzineko eta garrantzitsuenetarikoa da. Getxo Herriari dagokionez Bilboko ibaiaren eskuinaldeko udalerrririk handiena da, 80.00 biztanle ditu, betidanik musikarekin harremana estua izan dutelarik. Getxotarren gose musikal hori asetzeko bidean aritu da Ondarreta bere istorian zehar goiburua izanik.\nMende erdi honetan eduki musikal anitz baten alde egindako apostuak irmoki egiaztatzen du. Gure kontzertuen egitarauetan genero eta garai ezberdinetako musika erakusketak haien hedapena ikusi dute, ibilbide luze honetan, gure udalerriko kultur agendan ezinbesteko hitzorduan bihurtu direlarik.\nTreviso (Veneto, Italia)\nGure udalerriko mugak gainditzeko apostua ere egin dugu herriko enbaxadore kulturalak bihurtuz. Gure musika Espainako hainbat erkidegoetara zein atzerriko zenbait herrialdetara eramateko aukera izan dugu, besteak beste, Alemania , Bélgika, Francia edo Malta. Aurtengo uda honetan Italiako Veneto eskualdeko Susegana herriko koruarekin egindako elkartrukaketa kulturala izan da azkena.\nGure abesbatzak geroko belaunaldietan eta etorkizunean bere iraunkortasuna bermatuko dituen proiektu eta proposamen musikal berriak indarrean jartzeko interés bereziarekin gaurtik aurrera aurre egiten du.\nXede horretan, Bilboko Koral Elkarteko zuzendari ohia den Iñaki Moreno Navarro zuzendaritzapean, talde tekniko–musikal berriak helburu hori lortzeko ezinbesteko laguntza eman dio. Halaber, Ondarreta Elkarteak osatzen duen kideen adin aniztasunak ekartzen duen idei eta ikuspegi ugariak aberaztasuna ematen diote proposamen musikalari. Itxaropentxuak eta motibatuak egon arren, are gehiago betetzear dauden gure koruko Urrezko Ezteiak testuinguru honetan Ondarreta abesbatzak ezin du ukatu aurre egin behar dituen helburu konplexuagoak, batez ere arlo materialean lotuta daudenean.\nGure xedeak lortzeko eginkizun musikalaren bitartez lortzen dugun baliabide ekonomikoak eta Lagunen Klub parteideen ekarpeanak zein Getxoko Udalak ematen digun laguntza finantzieroak dira gure diru-iturririk bakarrak. Baina guzti hau ez luke inongo sentsurik edukiko etengabe diarduten taldeko lanik gabe eta batez ere musikaz gozatzeko prest dagoen ikuslerik gabe. Musika korala auzolana delako, musikari eta abaslaririk gabe nekez ulertuko litzatekena, ezta musikarik gabe bizi ezin dutenekin ere.\nZure bisita horietako interés batetan kokatzen bada, ongi etor zaitez Ondarreta Abesbatzara!\nOndarretako Abesbatzaren Presidentea


Irlanda - Vikidia\nIrlanda Europako ipar-mendebaldeko herrialde bat da. Izen hori duen uharte batean dago Irlandako Errepublika. Baina uhartearen ipar-ekialdeko muturra, “Ipar Irlanda”, Britainia Handiarena da. Ipar Irlandarekiko muga da Irlandak beste herrialde batekin duen muga bakarra.\n1700 aldera, uharte osoa Britainia Handiaren esku geratu zen. Lehen Mundu Gerra ondorenera arte, irlandarrek ezin izan zuten berreskuratu beren autogobernua, hau da, ez ziren izan burujabe. Azken 200 urteotan, gauza asko aldatu dira herrialde hartan; orain, irlandar gehienak ez dira mintzo irlanderaz, baizik eta ingelesez.\n1840tik aurrerako urteetan, gosete handia izan zen Irlandan. Milioi bat irlandar baino gehiago hil ziren orduan, eta are gehiagok emigratu zuten, batez ere Amerikako Estatu Batuetara. Horregatik, Estatu Batuetako jende asko eta askoren arbasoak (gurasoak, aiton-amonak, etab.) irlandarrak ziren.\nGaur egun, Irlandak 6,5 milioi biztanle ditu gutxi gorabehera. Dublin da hiriburua, herrialdeko hiririk handiena, eta uhartearen ekialdean dago, kostan, Britainia Handiari begira. Irlandar gehienak katolikoak dira, baina Ipar Irlandan protestanteak dira asko eta asko.\nMoherko itsaslabarrak, kostalde atlantikoan.\nBaso bat Kerry konterrian.\nGlendalough harana en el Wicklow konterrian.\nOrrialdearen azken aldaketa: 19 otsaila 2021, 13:46.


ETB1ek 'Baskoniako Historia bat' saioa estreinatuko du gaur gauean | Bizigiro | Berria\nETB1ek 'Baskoniako Historia bat' saioa estreinatuko du gaur gauean\nAlberto Santana eta Josu Venero dira programaren zuzendariak.\nHamahiru atal emango dituzte\nJosu Venero saioko zuzendaria eta Edu Barinaga ETBko zuzendaria, atzo, Barakaldon. ETB\nGutxitan jorratu dute telebistan Euskal Herriko historia. Azkeneko urteetan, askotan ez behinik behin. Alberto Santana historialariak eta Josu Venero errealizadoreak, aldiz, Euskal Herriko historiaren gaineko ikuspegi «kritiko» eta «eguneratua» eskaintzeko saio bat prestatu dute: Baskoniako Historia bat. ETB1ek gaur estreinatuko du, 22:25ean.\nEuskal Telebistako arduradunek iragarri dutenez, ikerketa aurkikuntzaren munduan barne bidaia «erakargarria» egingo du saioak. «Zehaztasun historiko zorrotzarekin», iraganeko gertakari nagusietako egoera eta protagonistak berrituko ditu, historiaurretik hasi eta gaur egunera arte.\nBerriki egin diren ikerketak hizpide hartuta, topikoen eta sinesmenen inguruko eztabaida irekiari helduko dio saioak. Zuzendarien arabera, kondairak desmitifikatuko ditu, eta iraganeko hainbat gertakari ilun argituko ditu.\nSaioa egiteko, Venerok eta Santanak hainbat zientzia alorretako adituen laguntza izan dute. Jorratuko diren gaien inguruko datu berri eta interesgarriak eskainiko dituzte horrela. Irudi ikusgarriek jantziko dute, gainera, historiaren kontakizuna.\nIaz Donostiako Zinemaldian aurkeztu zuten Baskoniako historia bat: Euskalduntze berantiarra dokumentala da saioaren jatorria. Ildo harri jarraituz, ikuspuntu zientifikoarekin aztertu dituzte Euskal Herriko historiako gertakari garrantzitsuenak.\nSigno Digital ekoizpen etxeak eta Euskal Telebistak ekoitzi dute saioa, Euskaltelen babesarekin.\nKobazuloetako bizitzatik eta Euskal Herriko antzinako herrien ohitura eta bizimoduetatik abiatuta egingo dute kontakizuna saioan, hamahiru ataletan. Lehen hirien sorrera, foruen eraketa eta Europako iraultzen indarra aztertuko dituzte datozen asteetan.\nGenetika eta arkeologia aurkikuntza berrietan oinarrituta, euskaldunen jatorriaren inguruko zalantzak argitzen saiatuko dira egileak. Galderak egingo dituzte, halaber, antzinako euskaldunen bizitzaz eta haien talde izaeraz.\nPaleolito garaiko kobazuloetan aurkitu dituzten margolanak aztertuz eta analisirako teknika berrien bitartez, Euskal Herriko lehen biztanle modernoen gaineko hainbat datu emango dituzte. Erromanizazio aurreko eta ondorengo euskal gizartea nolakoa zen azalduko dute. Euskararen hedapenaz ere mintzatuko dira. Saioak Erdi Aroaren amaierako familia talde handien arteko gudei eta Nafarroako erresumaren azkeneko erresistentzia ekintzei tartea egingo die. Frantziako Iraultzan euskaldunek nola parte hartu zuten ere kontatuko dute.


Hemen zaude: Albisteak > Justizia Europan\nAlbisteak: Justizia Europan\nFinantza-delituei aurre egiteko Europako Fiskaltza sortzearen alde dago Espainia\n2014(e)ko martxoaren 06a\nEuropar Batasuneko Justizia eta Barne ministroak Bruselan batzartu dira aste honetan. Batzarrean, Batasunaren finantza-interesen aurkako ekimenei aurre egiteko Europako Fiskaltza sortzeko proposamenaren inguruan aritu dira. Europako Batzordeak eraginari buruz egindako ikerketa baten arabera, azken hiru urteetan 500 milioi euroko iruzurra egon da finantza arloan. Kide diren... (gehiago irakurri)\nGiza Eskubideen Europako Auzitegiak urte judizialari hasiera eman dio\n2014(e)ko otsailaren 06a\nFrancisco Perez de los Cobos, Auzitegi Konstituzionaleko presidentea, Giza Eskubideen Europako Auzitegiaren urte judizialaren irekiera ekitaldian egon da Estrasburgon. Ekitaldiaren aurretik, “Giza Eskubideen Europako Auzitegiaren epaien ezarpena: partekatu beharreko ardura juridikoa al da?” izenburupean egondako mintegian, Europako Kontseilua osatzen duten Estatuetako erakunde... (gehiago irakurri)\nEuropak BJKNren independentzia handitzeko eskatu dio Espainiari\n2014(e)ko urtarrilaren 16a\nEuropako Kontseiluaren Ustelkeriaren Aurkako Estatuen Taldeak (UAET) txosten bat egin du. Txosten horretan, Botere Judizialaren Kontseilu Nagusiaren independentzia handitzeko premiazko eskaera egin dio Espainiako Gobernuari. Hots, auzitegien politizazioa ekiditeko bermeak ezar ditzala eskatu dio. Bestalde, Ustelkeriaren Aurkako Taldeak fiskalek eta epaileek ustelkeriaren aurka egiten duten... (gehiago irakurri)\nGiza Eskubideen Europako Auzitegiak demandak jartzeko baldintzak gogortu ditu\n2014(e)ko urtarrilaren 14a\nUrtarrilaren 1etik Giza Eskubideen Europako Auzitegiaren (GEEA) Araudian artikulu berria dago indarrean. Artikulu horren arabera, Auzitegian demanda bat jartzeko baldintzak gogortu dira. Artikulu berriaren arabera -47.a da-, baldintza gogorragoak ezarri zaizkie ekarri beharreko informazio eta dokumentuei, eta horrez gain, demanda aurkezteko epe-muga murriztu da.... (gehiago irakurri)\nEspainiarren %64 ez da sistema judizialaz fidatzen\n2013(e)ko azaroaren 26a\nHamarretik sei espainiar ez da espainiako sistema judizialaz fidatzen. Aurreko astean Europako Batzordeak argitaratutako Eurobarometroaren emaitza gordinak dira; horien arabera, herritarrek justiziarekiko konfiantza gutxien duten herrialdea da Espainia. Egoera berdinean daude Eslovenia, Txekiar Errepublika eta Eslovakia; herrialde horietan konfiantza eza duten herritarrak %73,%72 eta... (gehiago irakurri)


UZEI | Euskaltzaindiak eta UZEIk 2021eko hitza aukeratu dute: «aldaera» | UZEI\nEuskarazko albisteen jarraipenean oinarrituta hautatu dute «aldaera» hitza.\nCOVID-19a eragiten duen birusaren aldaerak behin eta berriz izan dira albiste 2021ean.\nEuskararentzat, «aldaera» ez da hitz berria. Euskaltzaindiaren hiztegi arauemailean jasota dago lehendik ere, baina azken hilabete hauetan ohiz kanpoko erabilera izan du pandemiaren harira. Izan ere, aurten ere COVID-19a izan da albiste nagusienetako, besteak beste birusaren aldaera berriek pandemiaren beraren bilakaeran duten garrantzia dela eta.\nLehen aldiz, urteko hitza elkarrekin\nLehen aldia da Euskaltzaindiak eta UZEIk urteko hitza elkarrekin hautatzen dutela. Euskarazko lexikoaren jarraipena egiten du egunez egun Akademiaren erakunde atxikia den UZEIk. Horretarako, nagusiki, komunikabideak arakatzen ditu, lexikoa eguneratua izatea ezinbestekoa baitzaio hizkuntza naturalaren prozesamenduan oinarritutako tresnetarako. Eguneroko jarraipen horretan oinarrituta hautatu dute Euskaltzaindiak eta UZEIk 2021eko hitza.


Neubrandenburg - Wikipedia, entziklopedia askea.\nNeubrandenburg edo Brandenburg Berria Alemaniako herri bat da, Mecklenburg-Aurrepomerania estatuaren hegoaldean kokaturik dagoena. Estatuko hirugarren hiri handiena da Rostock et Schwerinen ondoren.\nAlemaniako estatua Mecklenburg-Aurrepomerania\nRural district of Mecklenburg-Vorpommern Mecklenburgische Seenplatte\nSilvio Witt (en)\n17033, 17034 eta 17036\n53°33′25″N 13°15′39″E / 53.5569°N 13.2608°E / 53.5569; 13.260853°33′25″N 13°15′39″E / 53.5569°N 13.2608°E / 53.5569; 13.2608\n64.086 (2019ko irailaren 30a)\n1248 (egutegi gregorianoa)\nCollegno, Flensburg, Gladsaxe Municipality (en) , Koszalin, Nevers, Petrozavodsk, Villejuif, Yangzhou eta Nazaret\nEstatuaren hego-ekialdean kokaturik dago Neubrandenburg, Tollensesee lakuaren ertzean.\nXIII mendearen erdialdera monje batzuk Broda monasterioa jaso zuten eta 1248an Neubrandenburg hiria sortu zen, Brandenburgeko mangraveak iparraldeko lurrak kontrolatzeko hiri bat behar baitzuen. 1292an ordea Mecklenburgeko dukeak jabetu ziren Neubrandenburgetaz. Merkataritzari esker hiriak garapena ezagutu zuen hurrengo mendeetan.\nHogeita Hamar Urteko Gerran (1618-1648) suediarrek, eskoziar soldaduen laguntzarekin hiria hartu zuten baina 1631ean Liga katolikoa hiriaz jabetu eta aurrekoak bidali egin zituzten. Suediarrek orduan "presorik ez" politika ezarri zuten hiria berreskuratzeko. Historiako gatazkarik krudelenetakoa etorri zen orduan.\nBigarren Mundu Gerran ere asko sufritu zuen, Armada Gorriaren bonbaketek hiriaren %80 suntsitu baitzuten.\nHarresiak: Erdi Aroko harresiak zirela eta Neubrandenburg "Lau ateetako hiria" (Stadt der Vier Tore) ezizenaz ezagutu zen. Gaur egun oraindik harresi honek zutik dirau. 7 metrotako altuera du eta 2'3 kilometrotako luzera. Aterik ikusgarriena Stargarder Tor da, ondoko irudian dagoena.\nAndre Mariaren eliza (Marienkirche): Adreilu gorrizko eliza gotiko hau 1298an bukatu zuten eraikitzen. Bigarren Mundu Gerran suntsitua izan zen baina 1975rako berreraiki zuten.\n(Ingelesez)(Alemanez) Webgune ofiziala\nAzken aldaketa 24 iraila 2021(e)an, 16:43(e)tan\nOrriaren azken aldaketa: 24 iraila 2021, 16:43.


Abandoibarra - Wikipedia, entziklopedia askea.\nAbandoibarraren ikuspegia 2010eko otsailean.\nKoordenatuak: 43°16′06.38″N 2°56′13.06″W / 43.2684389°N 2.9369611°W / 43.2684389; -2.936961143°16′06.38″N 2°56′13.06″W / 43.2684389°N 2.9369611°W / 43.2684389; -2.9369611\nAbandoibarra Bilboko (Bizkaia) gune bat da. Ibaizabal ibaiaren ezkerreko ertzean kokatuta dago, Abandoko barrutiaren barruan. Guztira 348.500 metro karratu dauzka, eta Abandoibarra etorbideak alderik alde zeharkatzen du. Industria astunari eta ontzigintzari loturik egon da urte askoan: Euskalduna ontziolak Abandoibarreko lurralde gehiena biltzen zuen, eta Abandoibarrean zeuden tren biltegiak eta Renferen Aldirietako geltoki bat ere.\nIndustria krisialdiaren ostean, Abandoibarreko ia ekonomia jarduera guztiak eten ziren. Gunea nabarmen degradatu zen. Eraberritze prozesu baten bitartez pixkanaka gunea berreskuratzen ari dira, parkeak eta etxebizitza berriak eginda.\n2 Eraikin, kaleak, plazak eta plazak\n3 Arkitekto famatuak\nAbandoibarra Bilboko industriagune bat izan da, ontziolak eta industriaren sektoreari lotutako enpresak kokatu baitziren bertan. Urte askoan eremuaren zatirik handienean Euskalduna ontziola egon zen. Gainera, gune honetan Renferen lantegi eta biltegiak ere bazeuden, eta Bilboko portura zihoazen merkantzia edukiontziz beteta egon ohi zen. 1980ko hamarkadako industria birmoldaketarekin, Abandoibarreko jardueraren gainbehera hasi zen, eta azkenean erabat eten ere.\nUrteetan Bilboko eremu honek jasandako industria erabileren ondorioz, Abandoibarra gune oso kaltetua zegoen. 1990eko hamarkadan eremua eraldatzeari ekin zitzaion, eta gaur egun bertako leku guztiak zaharberrituak daude; eta Abandoibarra, zerbitzu eta aisialdirako gune bilakatua.\nAbandoibarraren ikuspegi panoramikoa.\nAbandoibarraren ikuspegia Artxandatik.\nAbandoibarra eraberritzeko lanaren zati handi bat Bilbao Ría 2000 sozietateak bideratu du. Gaur egun ere horretan dihardu. Hainbat fasetan eremu guztia zaharberritzeaz gain, Abandoibar berri bat sortu du, eta gune hau Bilboren eraldakuntzaren ikur bilakatu da.\nHala, bada, eraldaketa horren ekintza nagusiak honako hauek izan dira: Casilda Iturrizar parkearen handitzea, Abandoibarra, Leizaola Lehendakaria eta Unibertsitateak etorbideen irekitzea, Euskadi plaza, Abandoibarra / Deustuko zubiko eskailera eta igogailuak eraikitzea, EuskoTranen A linearen irekiera (Bilboko tranbia), Erriberako parkea, Pedro Arrupe zubia, Oroimenaren pasealekua... bai eta beste eraikin asko ere.\nHortaz, orain eremua Bilboko turismogune nagusietako bat da.\nEraikin, kaleak, plazak eta plazakAldatu\nGune honetako eraikin batzuk amaiturik daude gaur egun, besteak beste:\nEuskalduna Jauregia (Federico Soriano eta Dolores Palacios ark.)\nGuggenheim Bilbao Museoa (Frank Gehry ark.)\nHotel Meliá Bilbao (Ricardo Legorreta ark.)\nZubiarte merkataritza-gunea (Robert Stern ark.)\nLeizaola lehendakariaren kalearen 21. eta 27. zenbakiko etxebizitzak (Peña Gantxegi, Rocio Peña eta Mario Sangalli ark.)\nDeustuko Unibertsitateko liburutegia (Rafael Moneo ark.)\nEuskal Herriko Unibertsitateko paraninfoa (Alvaro Siza ark.)\nAginaga etxebizitzak, Sacyr Vallehermoso espainiar konpainiaren 160 etxebizitza. (Eugenio Aginaga ark.)\nIberdrola Dorrea (Cesar Pelli ark.)\nArtklass eraikina (Robert Krier, Marc Breitman eta Iñaki Aurrekoetxea Aurre ark.)\nEtxargi eraikina, Cesar Portela arkitektoaren etxebizitza blokea\nFerrater etxebizitzak (Carlos Ferrater ark.)\nParkeder eraikina (Iskander Atutxa eta Jon Urrutikoetxea ark.)\nLeizaola lehendakaria etorbidea\nAbandoibarreko eraberritzearen ezaugarrietako bat, eraikuntzak egiten dituzten arkitektoen jatorriak dira. Hein handi batean kanpotarrak izaten dira. Horrek kritika ugari sortu ditu Euskal Herriko Arkitektoen Elkargo Ofizialaren aldetik.\nAbandoibarrean proiektuak dauzkaten arkitektoen artean daude Alvaro Siza portugaldarra, Cesar Pelli argentinarra, Robert Stern eta Frank Gehry estatubatuarrak, eta Ricardo Legorreta mexikarra.\nDena dela, bertako zenbait arkitektok ere parte hartu du, hala nola Luis Peña Gantxegik eta Eugenio Aginagak.\nGuggenheim Bilbao Museoa, gauez.\nHotel Meliá Bilbao (lehen Sheraton hotela zena).\nEuskal Herriko Unibertsitateko paraninfoa.\nAzken aldaketa 12 otsaila 2021(e)an, 21:19(e)tan\nOrriaren azken aldaketa: 12 otsaila 2021, 21:19.


Zuhurtziaz baina aitzinera eginez - Baztan - Erran.eus\nZuhurtziaz baina aitzinera eginez\nTtipi-Ttapa 2020-07-23 07:00\nLaura Galan, Benito Menniko psikologoa eta Iñaki Gorriz zentroko erabiltzailea.\nKoronabirusak egunerokoa hankaz goiti paratu zien eta egoerara egokitzeko eginahal berezia egin behar izan dute Elizondoko Benito Menni Ospitale Zentroan. Itxialdia gaindituta, «poliki-poliki» eta «zuhurtzia handiz» martxa hartzen ari direla adierazi diote TTIPI-TTAPAri.\nKoronabirusak «erdiz erdi» eragin die, eguneroko martxa goitik beheiti aldatzeraino. Aunitz izan dira pandemiak agerian utzi dituen ondorioak, eta Elizondoko Benito Menni Ospitale Zentroan ere badakite zer den hori. Ez dute koronabirusean positibo eman duen erabiltzailerik izan, eta alde horretatik, badute kontent egoteko arrazoirik, baina egun batetik bertzera dena aldatu zitzaien, bai erabiltzaileei baita langileei ere. Erabiltzaileak Elizondoko karriketan barna egiten zituzten itzulirik eta bisitarik gabe gelditu ziren eta zentro barneko martxa ere aldatu behar izan zuten. Langileek, berriz, zerbitzuak indartzeko 12 orduko lanaldiak hasi zituzten.\nPsikiatria eta psikogeriatria ataletan banatuta, guztira 158 lagun bizi dira Elizondoko zentroan –horietako bakoitza bitan banatua dute–: buruko gaixotasunak, ezgaitasun intelektualak, nortasun desorekak, eskizofrenia, depresioak dituztenak... Laura Galan Jimenez zentroko psikologoaren arabera, «egoera zaurgarrian dauden erabiltzaileak» dira.\nKoronabirusaren ondorioz, errotiko aldaketak egin behar izan dituzte. Alarma egoera ezarri baino astebete lehenagotik hasi ziren lanean, eta «etor zitekeenaren beldur» erabiltzaileekin tailerrak egiteari ekin zioten, «zer gertatzen zen azaldu, eta higiene pautak eta segurtasun neurriak barnera zitzaten». Horren ondotik etorri ziren gainerako aldaketak: «erabiltzaileek kanpora ateratzeari eta bisitak jasotzeari utzi zioten eta horren ordez, bideodei bidez bermatu genuen senitartekoekin harremana. Ez da gauza bera baina... Barnean, berriz, espazio berean jende aunitz ez elkartzeko eta gisa honetara, birusaren hedapena saihesteko, jantokiko ordutegia bikoiztu genuen. Bi jangela ordutegi ezarri eta jateko espazio gehiago egokitu genituen. Bide beretik, jardueretarako eremu gehiago prestatu eta erabiltzaileak zortzi laguneko taldetan banatu genituen».\n«Langileak 12 orduko lanaldiak egiten hasi ginen, erabiltzaileak ongi artatuak izan zitezen».\nLaura Galan Jimenez, Benito Menni Ospitale Zentroko psikologoa\nLangileek ere agudo hartu zituzten neurriak. Alde batetik, «erabiltzaileak barrenean egonda, birusaren transmisio bidea gu, langileak, izan gintezkeela ikusita, lehenbailehen FFP2 maskarak, pantailak, hasieran eskularruak, egunero garbitzen genituen uniformeak... erabiltzen hasi ginen. Zentrora sartu eta ateratzean tenperatura hartzen ziguten eta esku eta oinen garbiketa zaindu genuen». Bertzetik, lan txandak aldatu zituzten: «asteko egun guztietan, 12 orduko lanaldiak egiten hasi ginen, erabiltzaileak ongi artatuak izan zitezen. Etengabe eurekin lanean aritu gara alarma egoerak sortu dituen aldaketa guztietara ahalik eta hobekien egokitzeko».\nZentrotik kanpora ateratzeko debekuari atarian egindako itzuliekin erantzun zieten; «eskerrak lorategi eremu zabala dugun eta erabiltzaileek paseoak eman ahal izan dituzten», dio Galanek. Gisa berean, jardueren eskaintza zabaldu zuten. «Covid-19ari buruzko tailerrak egunero eskaintzen hasi ginen, eskuetako higienea eta segurtasun tartea zaintzearen, adiskidetasun keinuak saihestearen, eskuen ordez ukondoarekin agurtzearen edota zigarroa edo kafeak ez partekatzearen garrantziaz ohartarazteko». Gehiago ere bai: «babes psikologikoa eskaintzeko tailerrak egunero egiten hasi ginen, egoerara egokitzerakoan senti zezaketen beldurra, ziurgabetasuna edota antsietatea kudeatzen laguntzeko».\nHortik aparte, «bertzelako iniziatiba aunitz» egin omen zituzten. Konparazio batera, «Dena ongi aterako da mezuarekin eta ortzadarraren irudiarekin pankarta egin eta zintzilikatu genuen, erabiltzaileek eta langileok bideoklip bana ere egin genuen, kirol jarduera bultzatu genuen...».\nKonfinamendu garaiko erantzun ona\nAldaketa handiak eta erantzuna ere neurri berekoa. «Erabiltzaileen erantzuna arras ona izan da. Babesa eskainiz eta komunikabideetatik jasotzen zuten informazioa eta sarritan ongi interpretatua izan ez dena argituz egoera eta arriskuak ongi ulertu eta arauak onartu zituzten. Ez ziren inorentzat errazak eta eurentzat guttiago». Bide horretan, ordea, lantaldearen erantzun «bikaina eta aparta» nabarmendu ditu: «denok arras ongi erantzun dugu». Hala ere, onartu digu, «denbora pasatu ahala, giroan neke fisikoa eta psikologikoa nabaritu» dutela, eta «oporren beharra» sentitu izana «etor daitekeenari baldintzarik onenetan aitzin egiteko».\n«Arriskurik handiena orain ikusten dugu, herrira ateratzen eta bisitak jasotzen hasi direlako».\nEta ondorengo kezka\nGalanen hitzetan, itxialdian izan ez zuten kezka orain sortu zaie: «arriskurik handiena orain ikusten dugu, herrira ateratzen hasi direlako, bisitak jasotzen hasi direlako eta egoera ez delako konfinamendu garaian bezain kontrolatua». «Zorioneko» sentitzen dira oraingoz kasu positibo bakar bat ere izan ez dutelako, baina etorriko balitz «kontingentzia plana prest» dutela aitortu digu: «osasun baliabideekin hornitutako gelak prestatuak ditugu, positiboak bakartuta egon daitezen, eta zentroan badira mediku eta gainerako profesionalak gaixoak behar bezala artatuak izan daitezen». Hori, ordea, handik edo hemendik saihestu nahi dute eta hortaz, ahalik eta gehien zaintzen ari omen dira, «Nafarroako Gobernuaren protokoloa jarraituz» eta «pausoak poliki-poliki emanez». Azaldu digunez, «karrikara ateratzen hasi baino lehen, talde ttikitan entrenamendu gisako bat egin genuen, kanpoan izan diren aldaketen berri jaso zezaten. Izan ere, martxoaren 13az geroztik kanpora atera gabeak ziren eta denda batera sartzeko edo terraza batean egoteko neurriak zein diren ikasi behar izan zuten. Horiek ikasi eta baimena eman orduko hasi ziren ateratzen, poliki-poliki. Orain, neurriak betetzeko gai direnak bakarrik ere ateratzen dira eta bertze batzuk taldean».\n«'Eta gu noiz' galdetzen dute. Oro har, herritarrendako diren pautak hor daude, baina bertzelako errimtoa dute znetroetan bizi direnendako neurriek. Horrek ziurtasun falta sortzen die».\nZiurtasun eza ere sumatzen du erabiltzaileen artean: «'Eta gu noiz?' galdetzen dute. Oro har, herritarrendako diren pautak hor daude, baina bertzelako erritmoa dute zentroetan bizi direnendako neurriek. Horrek «ziurtasun falta» sortzen diela kontatu digu psikologoak eta, aldi berean, «zailtasun gehiago». Horregatik dio, «konfinamendu arintzeko garaiak ondorio gehiago utzi dituela eurengan».\nBisiten harira ere solastatu da: «orain, bisitak hasi direnean, erabiltzaileek gehiago eskatzen dute. Konfinamendu garaian, deus ez zegoenean, ordu bateko bisita jaso ahal izatea handia izan zen, baina orain, ordubete bisita dutenean, ordutegi aldetik mugarik ez duten bisitak nahi dituzte, eta gero etxera joan nahi dute...». Jarrera hori «normala» dela uste du, baina argi du «zuhurtzia handiz» jokatu beharra dagoela, «egoera ezohikoa delako eta zentroan kutsatu bat izateak taldean izan dezakeen ondorioa garrantzitsua izan daitekeelako». Hala, «etengabe azalpenak emanez» egoera zein den ulertarazten saiatzen direla gaineratu digu, eta «gutti goiti-beheiti entenditzen dute».\nBuruko osasun gaitzen igoera\nZentrotik kanpo, ezohiko egoera honetan, «buruko osasun arazoak dituztenen kopuruak goiti» eginen duela sinetsita dago Galan. «Lehenago izan diren krisi ekonomikoetan zer gertatu den ikusi izan dugu. 2007koan, adibidez, buruko osasunari lotutako arazoak ugaritu ziren eta orain gauza bera gerta daiteke». Eta ondorio horiek «bai kaltetuak izan direnen artean, bai senitartekoen artean baita lehen lerroan eta arras baldintza gogorretan lanean aritu diren langile soziosanitarioen artean ere» ager daitezkeela iruditzen zaio. Osasun arloko profesionalen kasuan, «halako egoeratan lan egin eta arriskua hain hurbiletik ikusi ondotik, zaila da hori guztia asimilatzea», erran digu. Baina koronabirusa tarteko senitartekoren bat galdu dutenek kezka sortzen diote, «jendea azkar eta egokiak ez diren baldintzetan hil da, eta aunitz izan dira agurtu gabe eta dolua gainditu ezinik gelditu direnak. Horrek, bistan denez, ondorioak uzten ditu, bereziki antsietate arazoak, baina baita depresioak ere».\n«Garrantzitsua da behar denean, laguntza psikologikoa eta psikiatrikoa eskatzea»\nHorregatik «garrantzitsua» iruditzen zaio behar denean, «laguntza psikologikoa eta psikiatrikoa eskatzea» eta horren harira, «Nafarroako Gobernuak osasun arloko profesionalendako zein herritarrendako zabalik dituen telefono bidezko arreta zerbitzuak hor daudela» oroitarazi du.\n«Normaltasuna etorriko dela erraten dute baina ez da ailegatzen»\nIñaki Gorriz Gerrer Elizondoko Benito Menni Ospitale Zentroko erabiltzailea\nDuela bortz urtetik Benito Menni zentroko ezgaitasun intelektuala dutenen unitatean dago Iñaki Gorriz 27 urteko iruindarra. Aitortu digunez, «arras kontent» dago eta Elizondon daramatzan urteak «bizitzako urterik onenak» izaten ari omen dira. Areago, esker oneko hitzak ditu baztandarrendako, «beso zabalik hartzeagatik».\nGaur egun, berriz hasia da karrikan hainbertze gustatzen zaizkion bueltak egiten, «paseatzera edota kafea hartzera joaten naiz egun batean bai eta hurrengoan ez, txandaka». Baina osasun alarma tarteko, asteak eta asteak pasatu ditu hori egin ezinik. «Egun batetik bertzera karrikara atera ezinik eta bisitarik gabe gelditu ginen», eta tarte horretan, «batzuetan gaizki» pasatu zuela onartu digu: «emozioak eta dena nahasten dira eta batzuetan gogorra izan da. Beldur pixka bat ere sentitu izan dut, ziurtasun ezarekin». Gogorrena, hala ere, «egunerokoa alde batera uztea» egin zaio, baita «jende aunitz hiltzen dela aditzea» ere. Baina egoerari buelta eman nahian, zentroko jardueretan gehiago parte hartu du: «garbiketan, sukaldaritzan, eskulanetan, baratzean, informatikan, bidaiaren klubean, erlaxazioan... Aldizkari bat ere egin genuen». Gisa honetara, «arras seguru» sentitu eta sentitzen dela dio. Edozein moduz, argi utzi du lehengoa amestuz segitzen duela: «normaltasuna noiz etorriko den desiratzen nago, etorriko dela erraten dute baina ez da ailegatzen».


Purina konposatu organiko heterozikliko, aromatiko bat da, pirimidina eraztun bat eta imidazol eraztun baten elkarketaz sotua. Nitrogenodun konposaturik ohikoenak dira naturan. Purinek eta pirimidinek nitrogenodun oinarriak osatzen dituzten, nukleotidoak barne. ADN eta ARNren desoxirribonukleotido eta erribonukleotidoetatik bi purinak dira. Fitxategi:Purines.gif\nPurina konposatu organiko heterozikliko, aromatiko bat da, pirimidina eraztun bat eta imidazol eraztun baten elkarketaz sotua. Nitrogenodun konposaturik ohikoenak dira naturan. Purinek eta pirimidinek nitrogenodun oinarriak osatzen dituzten, nukleotidoak barne. ADN eta ARNren desoxirribonukleotido eta erribonukleotidoetatik bi purinak dira. Fitxategi:Purines.gif (eu)


KREA Bidasoaren hamabigarren edizioa apirilaren 29an egingo da, on line formatuan | Ideiak Bizirik\nIturbrua 14:26h (an) argitaratuta Sin categoría\tby\tagencia 0 Iruzkinak\n“Iaz ezin izan genuen ekitaldi hau egin, baina aurten ez dugu aukera galdu nahi izan. Beraz, egungo egoerara egokitu gara berriro ere, gure eskualdeko pertsona ekintzaileei laguntzen jarraitu ahal izateko eta haiei topagune bat eskaintzeko, nahiz eta aurten ezberdina izan, beren proiektuetarako harreman interesgarriak ezar ditzaten. Halaber, gure lurraldean dauden baliabideak, talentua eta berrikuntza balioestea da KREAren beste helburu bat”, azaldu du Miguel Ángel Páez Bidasoa bizirik-eko presidenteak.\nBestalde, agentziako presidenteorde María Serranok dioenez, “aurten inoiz baino gehiago KREA teknologia eta joera berriak zein garai berrietara egokitzen diren negozioak ezagutzeko topagunea izango da. Enpresek eta ekintzaileek oso tailer interesgarriak izango dituzte beren proiektuek aro berri honetan etorkizuna izan dezaten”.\nApirilaren 29an (osteguna) goizean, hitzaldiak, kasu praktikoen ikustaldiak eta zuzeneko elkarrizketak egingo dira. ‘Bask Tree Boys’ antzerki-taldeak girotuko du ekitaldia, jardunaldiaren zati desberdinen artean hainbat sketch eskainiko dituztelako.\n“Lehenengo orduan, etorkizuneko joerak eta negozioak ezagutu eta gure eskualdeko enpresen kasu arrakastatsuen bideo txikiak ikusiko ditugu. Parte-hartzaileen negozioetan berrikuntzak egiteko aukeraz ere hitz egingo da, baita horretarako dauden laguntzez ere. Gainera, produktu berritzaileak aurkeztuko dira horien sortzaileei zuzenean egindako elkarrizketen bidez, eta Seulekin konektatuko gara sortzen ari diren teknologia berriak ezagutzeko”, adierazi du Páezek.


ANTXOEN BERTSOA (96) - gbtx19 Arrasate - Arrosa\nANTXOEN BERTSOA (96) – gbtx19 Arrasate\nAntxoen Bertsoa Kkinzona Irratia 2019/11/28\nBertso gilda kitzikagarria zuen zentzumenentzat!\nBi astez huts egin ostean ANTXOEN BERTSOA berri bat osatu dugu KKinZonako arrainontzi miragarrian.\nAste honetan gbtx19ko finalaurrekoak errepasatzen hasi gara. Arrasaten ospatu zen saioa izan dugu hizpide eta hainbat bertso entzuteaz gain, bertsolari protagonista batekin hitz egin dugu. Eñaut Martikorena hernaniar gaztea izan dugu gurekin eta ahoan bilorik gabe aritu da. Esker mila hire prestutasun eta zintzotasunagatik!\nBertsoren bat bidali nahi badiguzue eskertuko genuke. Gainera, saria segurua da. Bidali info@kkinzona.eus helbidera edo abestu erantzungailuari 943038741\nHurrengo astean kantu eta kontu gehiago.\nANTXOEN BERTSOA (85) – III. Erniarraitz Bertso Kopa Matadeixen\nANTXOEN BERTSOA (42) – Putzuzuloko X. Kopla Txapelketa\nANTXOEN BERTSOA (95) – bertso bat, opari bat\nANTXOEN BERTSOA (45) – Martxoan Bertsoa XV\nANTXOEN BERTSOA (61) – BTN17 finalaurrekoak\nANTXOEN BERTSOA – Aste honetan kale


10.593 pertsona hubildu dira Bilboko FANT zinemaldiaren 24. ediziora. Deia, Noticias de Bizkaia\n10.593 pertsona hubildu dira Bilboko FANT zinemaldiaren 24. ediziora\nEP - 2018(e)ko maiatzaren 15a, asteartea - 13:43etan eguneratua\n10.593 pertsona hurbildu ziren zine emanaldietara eta jarduera paraleloetara. FANT 24k, Sekzio Ofizialeko Rainer Sameten “November” film luzean eta Paul Urkijo FANTROBIA 2018 saridunaren lehenengo film luzea den “Errementari” lanaren emanaldi berezietarako, txartelak ez direla geratzen jakinarazi behar izan du hainbat kartelen bitartez.\nBILBO. Bilboko Udalak antolatzen duen FANT Bilboko Zinemaldi Fantastikoak 10.593 ikus-entzulerekin bukatu du 24. edizioa, hau da, iaz, zinemaldiaren historian orain arteko ikus-entzule gehieneko urtean baino %6 gehiago. Horrela, FANTek zazpi urte daramatza etengabe hazten, programatutako zine orduei dagokienez zein aretoetara doan ikus-entzule kopuruari dagokionez, antolatzaileek nabarmendu dutenez.\nProgramatutako 50 emanaldi baino gehiagoetatik, aretoa beteta zegoela zioen kartela jarri behar izan zen Sail Ofizialeko Rainer Samet-en "November" film luzean eta Paul Urkijo Fantrobia 2018 saridunaren "Errementari" lanaren emanaldi berezian. Horrez gain, Sail Ofizialeko "The Endless" eta "Matar a Dios" filmetan eta nazioarteko film laburren saioan, ikus-entzule kopurua areto osoaren %90 ingurukoa izan zen.\nCampos Antzokiko inaugurazio ekitaldiak eta lehiaketara aurkeztutako euskal film laburren proiekzioak izan duten "harrera bikaina" ere goraipatu dute antolatzaileek. Horrez gain, 920 pertsona joan ziren Pre-FANT egitarauko emanaldietara, zinemaldiaren aurreko astean, eta 1.520 ikasle hurbildu ziren FANTEskola saioetara.\nHalaber, edizio honetan lehen aldiz eman da Ikus-entzuleen Saria, eta Issa López-en, "Tigers are not Afraid" film luzeak lortu du, aretoan 4,46ko puntuazioa lortuz (5etik). Azkenik, 1.200 pertsona jaso dituen doako sarrerako bigarren aretoak batez besteko okupazio maila ona lortu du, %65era helduz Tobe Hooper eta George A. Romeroren klasikoen emanaldietan. Panorama Fantastikoa Saileko emanaldietara joandako jende kopuruak ere gora egin du aurten, %60 inguruko batez besteko okupazioarekin.\nBestalde, aurten ere, generoaren zaleek zinemagileengana hurbiltzeko eta emanaldiak komentatzeko aukera izan dute, Sail Ofizialean lehiatu diren beren filmak aurkezten izan baitira Issa López, Albert Pintó eta Caye Casas, Justin Benson eta Aaron Moorhead, Karl R. Hearne, Marc Martínez, Maurice Haeems eta Lucio A. Rojas. Horrez gain, Panorama Fantastikoa Saileko egileak ere egon dira, besteak beste, Andrés Goteira, Norberto Ramos edo Marcelo Schapces.


Aurkitutako hitzak: 1\nIanire Estébanez www.minoviomecontrola.com\nModu birtualean gertatzen den indarkeria, teknologia berriak kaltea edo nagusitasuna eragiteko bide erabiliz. Emakumeen aukako ziberrindarkeria bikotekideek, bikotekide ohiek, pertsona ezagunek edo pertsona ezezagunek erabil dezakete, eta agertzeko zenbait modu nagusi dauka: Gehiago irakurri\nZiberkontrola. Emakume jakin batek egiten dituen jarduerak, kokapena, bere adiskideak, eta partekatzen dituen iruzkinak eta argazkiak etengabe zelatatzean datza. Ziberkontrola bikotekideak egiten duenean, gerta daiteke biktimari azalpenak eskatzea iruzkinei, argazkiei edo adiskideei buruz, edo posta elektronikoaren pasahitza eskatzea (konfiantzazko ekintza baten aitzaki pean), edo sare sozialak erabiltzea eta bertan adiskidetasun jakin batzuk izatea debekatzea.\nZiberjazarpena. Sare sozialetan adiskide izateko eskaerak, argazkiak igortzeko eskaerak edo mezuak bidaliz, emakume jakin bat behin eta berriz kontaktatzeko ahaleginetan datza. Biktimak nahi ez duen kontaktua da eta desatsegina gertatzen da. Batzuetan, mehatxuak, txantajeak edo jendaurreko umilazioak dakartza.\nZibermisoginia. Orokortzearen bidez, emakumeen aurkako gorrotoa zabaldu nahi duen irain birtualizatua.\nZiberindarkeria sinbolikoa. Eduki birtualen bidez emakumeak sexu objektu irudikatzea.